title: Helena Ekholm

text: Pyeongchangin MM-kilpailuissa 2009 Ekholm voitti kultaa takaa-ajokilpailusta, johon hän lähti sprinttikilpailun jälkeiseltä viidenneltä sijalta. Sekaviestissä hän hiihti avausosuuden Ruotsin hopeajoukkueessa. Yhteislähtökilpailussa hän saavutti pronssia, oli normaalimatkalla kahdeksas ja viestijoukkueen jäsenenä viides. Vancouverin olympialaisissa 2010 hän oli yhteislähdössä kymmenes, sprinttikilpailussa kahdestoista ja takaa-ajossa neljästoista. Saman vuoden sekaviestin MM-kilpailuissa Hanty-Mansijskissa hän hiihti avausosuuden Ruotsin pronssijoukkueessa. Hanty-Mansijskin MM-kilpailuissa 2011 hän voitti normaalimatkan maailmanmestaruuden kahden minuutin ja 15 sekunnin erolla Tina Bachmanniin. Lisäksi hän saavutti takaa-ajossa pronssia sekä oli sprintissä viides ja yhteislähdössä seitsemäs. Ruhpoldingin MM-kilpailuissa 2012 hän sai normaalimatkalla pronssia, sijoittui sprintissä neljänneksi, takaa-ajossa viidenneksi ja yhteislähdössä 15:nneksi.


title: Helena Ekholm

text: Maailmancupissa Ekholm saavutti ensimmäisen palkintokorokesijansa – ja voittonsa – Hanti-Mansijskin yhteislähdössä 18. maaliskuuta 2007. Ruhpoldingin sprinttikilpailussa 11. tammikuuta 2008 hän sijoittui toiseksi ja kauden 2007–2008 kokonaispisteissä yhdeksänneksi. Hän voitti kauden 2008–2009 avauskilpailun, normaalimatkan Östersundissa. Hochfilzenissä hän sijoittui kolmanneksi sprintissä, Oberhofissa toiseksi sprinttikilpailussa ja kolmanneksi yhteislähdössä. Anterselvassa hän voitti yhteislähtökilpailun ja Vancouverissa sprinttikilpailun. Oltuaan vielä toinen Trondheimin sprintissä ja Hanti-Mansijskin yhteislähdössä hän voitti maailmancupin kokonaiskilpailun kaudella 2008–2009.


title: Helena Ekholm

text: Ekholm voitti maailmancupkaudella 2009–2010 normaalimatkan kilpailun Östersundissa. Hochfilzenissä hän oli toinen pikakilpailussa ja voitti takaa-ajon. Pokljukassa hän voitti normaalimatkan. Oberhofissa hän oli toinen pikakilpailussa sekä yhteislähtökilpailussa ja voitti Ruhpoldingissa yhteislähtökilpailun. Oltuaan vielä kolmas Hanti-Mansijskin pikakilpailussa hän sijoittui maailmancupin kokonaiskilpailussa kolmanneksi.


title: Helena Ekholm

text: Kaudella 2010–2011 Ekholm sijoittui Östersundin normaalimatkalla ja takaa-ajokilpailussa kolmanneksi. Hochfilzenissä hän voitti takaa-ajon ja Oberhofissa yhteislähtökisan. Ruhpoldingin normaalimatkalla hän oli kolmas ja voitti Presque Islen pikakilpailun. Maailmancupin kokonaispisteissä hän oli kolmas.


title: Helena Ekholm

text: Kaudella 2011–2012 Ekholm sijoittui kolmanneksi Hochfilzenin toisessa pikakilpailussa ja toiseksi Hochfilzenin toisessa takaa-ajossa. Nové Městossa hän oli toinen normaalimatkalla ja takaa-ajossa. Maailmancupin kokonaiskilpailussa hän oli viides.


title: Helena Ekholm

text: Ekholm avioitui kesällä 2010 ruotsalaisen ampumahiihtäjän David Ekholmin kanssa.


title: Chubutin maakunta

text: Chubutin maakunta (, ) on maakunta eteläisessä Argentiinassa. Maakunnan pinta-ala on 224 686 km². Maakunnan asukasluku oli 413 237 vuonna 2001.


title: Chubutin maakunta

text: Chubutiin muutti tuhansia walesilaisia siirtolaisia vuosina 1865–1912. Maakunnassa on yhä walesilaisyhteisö.


title: BAR 007

text: BAR 007 oli brittiläisen Geoff Willisin suunnittelema Formula 1 -auto, jolla BAR -talli kilpaili kaudella 2005. Autoa ajoivat brittiläinen Jenson Button, japanilainen Takuma Satō ja yhden kilpailun ajan brittiläinen Anthony Davidson. Autossa oli Hondan moottori, Michelinin renkaat, Carbonen jarrut ja se käytti Nissekin poltto- ja Elfin voiteluainetta.


title: BAR 007

text: Kausi alkoi heikosti, ja kolme ensimmäistä kilpailua menivät ilman pisteitä. San Marinon GP:ssä Button oli kolmas ja Satō viides, mutta molemmat hylättiin, koska talli oli huijannut kisajärjestäjiä tyhjentäessään polttoainetankkia ja autot olivat alipainoisia. Lisäksi talli sai kahden kilpailun ajokiellon. Button ajoi yhden paalupaikan ja nousi kahdesti palkintokorokkeelle. Satō sen sijaan sai kerätyksi vain yhden pisteen. Kauden päätyttyä autolla oli kerätty 38 pistettä, mitkä oikeuttivat kuudenteen sijaan valmistajien MM-sarjassa.


title: BAR 007

text: BAR 007 jäi tallin viimeiseksi autoksi. Lokakuussa Hondan ostettua koko tallin, se siirtyi kilpailemaan Hondan nimellä kaudesta 2006 alkaen.


title: Şırnak

text: Şırnak on kaupunki kaakkois-Turkissa lähellä Syyrian ja Irakin rajaa. Se on Şırnakin maakunnan pääkaupunki. Kaupungin asukasluku on 52 743 (2000).


title: Counter-Strike 2D

text:
Counter-Strike 2D on Unreal Softwaren kehittämä 2D-versio Valve Corporationin eteenpäin kehittämästä "Counter-Strike" -pelistä.
Kyseessä on täysin ilmainen julkaisu. "Counter-Strike 2D" sisältää verkkopelin ja teköälyvastustajat offline-pelaamista varten. Lisäksi oman kartan ja tehtävän teko on mahdollista.


title: Kristiina Wallin

text: Kristiina Marianne Wallin (s. 14. syyskuuta 1971 Kankaanpää) on suomalainen runoilija, kirjailija, kirjansitoja ja pedagogi. Hän on julkaissut runokokoelmia, kuunnelmia ja taiteilijakirjoja sekä tehnyt useita poikkitaiteellisia projekteja.


title: Kristiina Wallin

text: Wallinin esikoisrunokokoelma "Kengitetyn eläimen jäljet" (2005) oli ehdolla Tanssiva karhu -runopalkinnon saajaksi. Toinen kokoelma "Murtuneista luista" (2007) oli ehdolla Runeberg-palkinnon ja Einari Vuorela -runopalkinnon saajaksi. Kokoelma Valon paino (2016) oli niin ikään Einari Vuorela -palkintoehdokkaana ja sai Tampereen kaupungin kirjallisuuspalkinnon.


title: Kristiina Wallin

text: Koulutukseltaan Wallin on filosofian maisteri Jyväskylän yliopistosta pääaineenaan kotimainen kirjallisuus. Hän on opiskellut myös kirjansitojaksi Tyrvään käsi- ja taideteollisuusoppilaitoksessa. Kirjailijan uran ohella Wallin on työskennellyt muun muassa äidinkielen ja kirjallisuuden sekä sanataiteen opettajana. Hän on naimisissa kirjailija-sanataidepedagogi Jyrki Vainosen kanssa.


title: Tero Tiittanen

text: Tero Tiittanen (s. 1978 Joroinen) on suomalainen näyttelijä, joka on tunnettu Sergei Kuulan roolista saippuasarjassa "Salatut elämät". Tiittanen on esiintynyt myös pienissä rooleissa muun muassa elokuvissa "8 päivää ensi-iltaan" ja "V2 – Jäätynyt enkeli" sekä televisiosarjoissa "Tukka auki" ja "Helppo elämä". Näyttelijän töiden ohella Tiittanen on työskennellyt myös mallina.


title: Tero Tiittanen

text: Vuonna 2000 Tiittanen kävi vuoden mittaisen kansanopiston näyttelijäkurssin Pieksämäellä.


title: Lust, Caution

text: Lust, Caution ("Se jie") on vuonna 2007 julkaistu Ang Leen ohjaama yhteistuotantoelokuva. Amerikkalais-kiinalais-taiwanilais-hongkongilainen tuotanto on vakoilukertomus, jonka juonenkäänteet tapahtuvat Kiinassa toisen maailmansodan aikana.


title: Lust, Caution

text: Elokuva palkittiin Venetsian elokuvajuhlilla Kultaisella leijonalla, ja se on ollut ehdolla myös Golden Globe -palkinnon saajaksi. Ang Lee teki jälleen yhteistyötä Hiipivä tiikeri, piilotettu lohikäärme -elokuvan kirjoittajien ja tuottajien kanssa.


title: Simo Eerikäinen

text: Simo Eerikäinen (s. 19. syyskuuta 1969) on suomalainen pesäpalloilija. Hän piti pitkään hallussaan Superpesiksen kaikkien aikojen lyöjätilaston ykköstilaa.


title: Simo Eerikäinen

text: Eerikäinen on edustanut suurimman osan urastaan Hyvinkään Tahkoa. Vuonna 1998 hän pelasi Kaisaniemen Tiikereissä ja vuosina 2002–2004 Kinnarin Pesiksessä. Kauden 2007 hän aloitti pelaamalla Ykköspesistä Riihimäellä mutta palasi kesällä Hyvinkäälle ja voitti kauden päätteeksi uransa ensimmäisen Suomen mestaruuden joukkueen voitettua finaalisarjassa Sotkamon Jymyn. Lisäksi hänellä on kuusi hopeaa ja pronssi.


title: Simo Eerikäinen

text: Eerikäinen oli kaikkien aikojen lyöjätilastossa pitkään ykkönen ja rikkoi ensimmäisenä pelaajana tuhannen runkosarjajuoksun rajan 16. heinäkuuta 2009 pelatussa ottelussa Kuopio–Hyvinkää. Kaikkiaan hän löi urallaan 1037 (62+975) juoksua. Heinäkuussa 2013 Sami Joukainen ohitti hänet tässä tilastossa. Eerikäinen oli vuoden lyöjäkuningas vuosina 1993, 1994, 1995 ja 2000. Hän on pelannut Itä–Länsi-ottelussa kuusi kertaa. Vuoden pelaajaksi hänet valittiin 2007. Eerikäinen on voittanut tehopistetilaston viidesti.


title: Simo Eerikäinen

text: Oman yhden pelin ennätyksensä, 14 kotiutusta, hän löi ottelussa Siilinjärveä vastaan 11.7.1993.


title: Simo Eerikäinen

text: Kaudelle 2012, Eerikäinen yritti paluuta Superpesis-kentille ja tekikin sopimuksen Hyvinkään Tahkoon.Harjoitusotteluiden jälkeen kuitenkin ilmoitettiin että Eerikäinen ei pelaisi Tahkon joukkueessa tulevalla kaudella. Syiksi mainittiin muun muassa riittämättömän lyhyt harjoittelujakso pelikunnon puutteeseen nähden.


title: Simo Eerikäinen

text: Loppukaudesta 2012 Eerikäinen palasi Tahkon joukkueeseen lyöjäjokeriksi vierasotteluun Joensuuta vastaan Timo Rantatorikan loukkaannuttua.


title: Liskon laki

text: Liskon laki on suomalaisen Kari Peitsamon Skootteri -yhtyeen kolmastoista studioalbumi. Se julkaistiin 4. kesäkuuta 2008. Albumin on tuottanut Risto Ylihärsilä, joka vierailee albumilla myös soittajana.


title: Sergei Vohmjanin

text: Sergei Vohmjanin (s. 4. lokakuuta 1982 Temirtau) on kazakstanilainen pistooliampuja.


title: Sergei Vohmjanin

text: Sergei Vohmjanin saavutti MM-kilpailuista Lahdesta 2002 joukkuemaailmanmestaruuden ja henkilökohtaisen pronssin 25 m urheulupistoolissa, sekä 25 m vakiopistoolissa joukkuehopeaa.


title: Ching Siu-tung

text: Ching Siu-tung (程小東, tunnetaan myös nimellä Tony Ching Siu-tung) (1953-) on hongkongilainen elokuvaohjaaja ja toimintakoreografikko. Hän aloitti filmiuransa näyttelemisellä 1960- ja 1970-luvuilla ja sen jälkeen hän on ohjannut yli 20 elokuvaa, muun muassa "Pedon kehto" (Belly of the Beast) vuodelta 2003 ja "An Empress and the Warriors" vuodelta 2008. Vuonna 2002 Hong Kong Film Awards palkitsi hänet parhaana taistelukoreograafikkona.


title: Arthur Schwartz

text: Arthur Schwartz (25. marraskuuta 1900 New York – 3. syyskuuta 1984 Kintnersville, Pennsylvania) oli yhdysvaltalainen säveltäjä. Hänen tuotantoonsa kuuluu useita Broadway-musikaaleja ja ikivihreitä lauluja. Sanoittajana toimi monesti Howard Dietz.


title: Arthur Schwartz

text: Schwartz kelpuutettiin vuonna 1972 Songwriters Hall of Fameen. Hänen poikansa Jonathan on radiopersoona.


title: Christoph Schmid

text: Christoph Schmid (s. 5. elokuuta 1982 Zug) on sveitsiläinen pistooliampuja.


title: Christoph Schmid

text: Christoph Schmid saavutti MM-kilpailuissa Lahdessa 2002 poikien sarjassa 50 m pistoolissa henkilökohtaista hopeaa ja joukkuepronssia. Hän oli myös lähellä sijoittua mitaleille 10 m ilmapistoolissa, mutta Schmid jäi niukasti neljänneksi.


title: Christoph Schmid

text: Schmid oli olympialaisissa Pekingissä 2008 33. 10 m ilmapistoolissa tuloksella 573, jääden kahdeksan pistettä finaalipaikasta, ja 39. 50 m pistoolissa tuloksella 542, jääden 17 pisteen päähän finaalista.


title: Howard Dietz

text: Howard Dietz (8. syyskuuta 1896 – 30. heinäkuuta 1983) oli yhdysvaltalainen sanoittaja. Hän loi useita teoksia yhteistyössä musikaalisäveltäjä Arthur Schwartzin kanssa.


title: Howard Dietz

text: Dietz kelpuutettiin vuonna 1972 Schwartzin kanssa Songwriters Hall of Fameen.


title: Markku Kiimalainen

text: Markku Kalevi Kiimalainen (s. 8. lokakuuta 1955 Oulu) on entinen suomalainen jääkiekkoilija. Urallaan hän edusti ainoastaan Oulun Kärppiä, jonka kapteenina hän 80-luvulla toimi, kaikkiaan neljällä pelikaudella (vuosina 1983–1987). Pelipaikaltaan hän oli vasen laitahyökkääjä. Kiimalainen tunnettiin 1970- ja 1980-lukujen maalitykkinä. Hän pelasi ensimmäiset pelinsä aikuisten sarjoissa kaudella 1974–1975. Hän lopetti uransa vuonna 1992. Hän on pelannut 390 SM-liigaottelua tehoin 159+165=324. Hän teki enemmän maaleja kuin syöttöjä kuudella kaudella. Kiimalainen voitti urallaan SM-liigassa kultaa, hopeaa ja 4 pronssia. Kiimalaisella on 89 maaottelua saldolla 18+17=35. Suomea hän edusti arvokisoissa kolme kertaa: Lake Placidin olympiakisat 1980, Ruotsin MM-kisat 1981 ja Kanada-cup 1981. Peliuransa jälkeen hän oli Kärppien valmennusryhmässä A-nuorissa ja I divisioonassa. Kiimalainen oli kauden 1977–1978 SM-liigan paras tulokas. Tällöin hän teki 36 SM-liigaottelussa tehot 31+15=46. Samalla kaudella hän voitti maalipörssin.


title: Markku Kiimalainen

text: Yle Oulu ilmoitti 18. lokakuuta 2016, että Kiimalaisen pelaajanumero 15 tullaan jäädyttämään. Numeron jäädytysseremonia tapahtui 19. marraskuuta, jolloin Raksilan jäähallissa pelattiin ottelu Kärpät- KooKoo. Järjestyksessä jäädyttäminen oli seuran kolmas. Aiemmat kaksi jäädytettyä pelipaitaa ovat 10 Reijo Ruotsalainen ja 24 Jari Viuhkola.


title: Markku Kiimalainen

text: Pelaajan ja valmentajan uransa jälkeen Markku Kiimalainen opiskeli puutarhurin ammattiin, jossa hän on toiminut Oulun kaupungin palveluksessa.


title: Iso pitkä

text: Iso pitkä on Aarne Tenkasen esikoisalbumi, joka julkaistiin vuonna 1996. Kappaleiden sanoituksista, sävellyksistä ja sovituksista vastasi Gösta Sundqvist salanimillä Pentti Jormanainen ja L. Samarialainen.


title: Iso pitkä

text: Albumi nousi Suomen virallisen listan sijalle 32, ja pysyi listalla yhteensä kolme viikkoa. Albumin tunnetuimmaksi kappaleeksi nousi ”Hemaisevan seksikäs pörröpää”, joka ilmestyi singlenä jo vuonna 1995. Kappale nousi Suomen virallisen singlelistan toiselle sijalle.


title: Iso pitkä

text: Albumilla on myös Aarne Tenkasen versioima ”Sinisilmä, mansikkasuu”, jolla Leevi and the Leavings osallistui euroviisukarsintoihin 1981. Kappale ei saanut mainittavaa menestystä eikä yhtye sitä sittemminkään levyttänyt.


title: Seikkailija (albumi)

text: Seikkailija on Finlandersin järjestyksessä 18. albumi, joka julkaistiin vuonna 2005. "Seikkailija" myi platinaa vuonna 2007 ja samalla siitä tuli yhtyeen ensimmäinen platinalevy.


title: Kasperi Nordman

text: Kasperi Nordman on suomalainen näyttelijä, jonka tunnetuin rooli on ollut "Salatuissa elämissä" vuonna 2005 sekä 2006–2007. Hän esitti sarjassa Antero Voimaa. Nordman on esiintynyt myös elokuvassa "Tali-Ihantala 1944" ja sarjassa "Äiti ja Seija". Hän on näytellyt myös Suomen Kansallisteatterissa ja teatteri Quo Vadiksessa.


title: Mirva Kuivalainen

text: Mirva Kuivalainen-Tiainen (o.s. Kuivalainen, s. 7. lokakuuta 1977) on suomalainen näyttelijä. Hän on työskennellyt Kuopion kaupunginteatterissa ja näyttelee nykyisin Savonlinnan kaupunginteatterissa. Parhaiten hänet tunnetaan saippuasarjasta "Salatut elämät", jossa hän näytteli Veera Puolakkaa vuosina 2008–2009. Kuivalainen poistui sarjan kuvauksista raskautensa vuoksi, ja hänen roolihahmonsa lähti sarjasta huhtikuussa 2009, joskin tämä vieraili sarjassa vielä yhdessä jaksossa toukokuussa 2009. Kuivalainen vieraili sarjan kuvauksissa keväällä 2011 ja näin ollen Veera palasi hetkeksi Pihlajakadulle syyskuussa 2011, marraskuussa 2013 ja toukokuussa 2014. Kuivalainen on esiintynyt lisäksi muutamissa muissa televisiosarjoissa.


title: Mirva Kuivalainen

text: Kuivalainen-Tiainen asuu nykyisin Uukuniemellä perheensä kanssa. Hän työskentelee myös hierojana.


title: Kai Järvinen

text: Kai Olavi "Kaide" Järvinen on suomalainen radiotoimittaja. Parhaiten hänet tunnetaan laulaja Aarne Tenkasena, jota hän on esittänyt 1990-luvun alusta lähtien niin radiossa kuin keikoillakin.


title: Kai Järvinen

text: Järvisen ura radiossa alkoi 90-luvun alussa Gösta Sundqvistin kanssa Yleisradiolle tekemistään humoristisista radio-ohjelmista. Järvinen oli mukana Sundqvistin lukuisissa radio-ohjelmissa (mm. "Tenkasen pohjat", "Aamusumpilla", "Tietokoneenkorjauskurssi", "Koe-eläinpuisto" ja "Teinitalo") alusta lähtien. Radio-ohjelmat loppuivat Sundqvistin kuoltua vuonna 2003. Sundqvist ja Järvinen loivat yhdessä radio-ohjelmien vakiohahmoksi muodostuneen Aarne Tenkasen. Tenkasen laulajaura alkoi vuonna 1995. Tenkaselta on ilmestynyt viisi studioalbumia.


title: Kai Järvinen

text: Tenkanen teki paluun radioon vuonna 2008. Hän juontaa keskiviikkoisin SuomiPOPilla "Tohtori Tenkasen temppunurkka" -nimistä ohjelmaa.


title: Kai Järvinen

text: Kaide Järvinen on tehnyt radio-ohjelmia myös omalla nimellään. Hän on juontanut mm. Radiomafian "Radiopuhelin"-nimistä ohjelmaa ja ollut mukana myös YleX:n "Sporttikornerissa".


title: Vanessa Marcil

text: Vanessa Marcil (oik. Sally Vanessa Ortiz, s. 15. lokakuuta 1968 Indio, Kalifornia) on yhdysvaltalainen näyttelijä. Hän syntyi Peter Ortizin ja Particia Marcil Ortizin lapsena. Hän kasvoi Palm Desertissä. Hänellä on kaksi isosiskoa ja yksi vanhempi veli. Hän aloitti näyttelemisen 8-vuotiaana. Marcilin näyttelijänura sai pontta laulukilpailun voittamisesta. Hän saikin pian roolin tv-sarjasta "General Hospital", jossa Marcil näytteli Brenda Barrettia. Hän teki filmidebyyttinsä vuonna 1996 elokuvassa "The Rock – paluu helvettiin". Vuonna 1998 Marcil alkoi näytellä tv-sarjassa "Beverly Hills 90210" Gina Kincaidia. Hän on näytellyt myös sarjassa "Las Vegas".


title: Vanessa Marcil

text: Vanessa Marcil oli naimisissa Corey Feldmanin kanssa vuosina 1989–1991. Hän tapasi Brian Austin Greenin "Beverly Hills 90210" -kuvauksissa, jonka kanssa hän seurusteli pitkään ja heillä on lapsi nimeltä Kassius Lijah Marcil-Green, hän on saanut etunimensä Cassius Clayn (Mohammed Alin) mukaan. Hänet on valittu FHM:n maailman 100 seksikkäimmän naisen listalle vuonna 2006, sijalle 92.


title: William Bendix

text: William Bendix (14. tammikuuta 1906 New York – 14. joulukuuta 1964 Los Angeles) oli yhdysvaltalainen elokuvanäyttelijä.


title: William Bendix

text: Bendix teki ensiesiintymisensä valkokankaalla vuonna 1942 George Stevensin ohjaamassa elokuvassa "Tie miehen sydämeen". Samana vuonna valmistui myös John Farrow’n ohjaama elokuva "Viimeiseen mieheen", josta Bendix oli ehdolla Oscar-palkinnon saajaksi parhaana sivuosan esittäjänä. Bendixin tunnetuimpiin elokuvarooleihin kuuluu myös Gus Smithin rooli Alfred Hitchcockin "Pelastusveneessä".


title: William Bendix

text: Bendixin tunnetuin radiorooli oli Chester A. Riley komediasarjassa "The Life of Riley" vuosina 1944–1951. Samaa roolia hän esitti myös sarjan toisessa televisioversiossa 1953–1958. Ensimmäiseen vuoden 1949 versioon hän oli estynyt osallistumasta sopimussyistä, joten siinä roolin esitti Jackie Gleason.


title: William Bendix

text: Bendix kuoli keuhkokuumeeseen Los Angelesissa 58 vuoden ikäisenä. Hänellä on kaksi tähteä Hollywood Walk of Famella.


title: Gabriele Bosisio

text: Gabriele Bosisio (s. 6. elokuuta 1980 Lecco, Italia) on italialainen maantiepyöräilijä. Hän aloitti ammattilaisuransa vuonna 2004 Tenax-joukkueessa, josta siirtyi vuoden 2008 alussa UCI Continental Circuits -tasolla kilpailleeseen LPR Brakes - Ballan -talliin.


title: Gabriele Bosisio

text: Bosisio voitti vuonna 2007 semiklassikko Giro del Lazion ennen Emanuele Sellaa. Seuraavana vuonna hän voitti Giro d'Oro -kilpailun. Italian ympäriajossa 2008 hän voitti mäkisessä maastossa ajetun seitsemännen etapin karattuaan muutaman ajajan kärkiryhmästä kahdeksan kilometriä ennen maalia. Myöhemmin samana vuonna hän voitti Brixia Tour -kilpailun kolmannen etapin.


title: Gabriele Bosisio

text: Kansainvälinen pyöräilyliitto UCI ilmoitti lokakuussa 2009, että Bosisio oli antanut EPOa sisältäneen dopingnäytteen kilpailun ulkopuolisessa testissä 2. syyskuuta 2009. Hänet asetettiin väliaikaiseen kilpailukieltoon. Kausilla 2012–2013 hän edusti Utensilnord-joukkuetta.


title: William Charles Kaysing

text: William Charles Kaysing (31. heinäkuuta 1921 – 21. huhtikuuta 2005) oli yhdysvaltalainen tietokirjailija ja kansalaisaktivisti. Häntä pidetään amerikkalaisen Apollo-ohjelmaa epäilevän kuuhuijausliikkeen perustajana. Kaysingin mukaan Yhdysvaltain tekemät miehitetyt kuulennot olisivatkin olleet huijausta ja että NASA olisi tätä peittääkseen polttanut Apollo 1:n miehistön harjoituksen aikana huijausta peitelläkseen. Kaysing esitti väitteensä vuonna 1976 teoksessaan "We Never Went to the Moon: America's Thirty Billion Dollar Swindle". Kaysing on myös väittänyt, että Challenger-sukkulan tuhoutuminen miehistöineen noin 73 sekuntia laukaisun jälkeen oli tahallinen.


title: William Charles Kaysing

text: William "Bill" Kaysing liittyi Yhdysvaltain laivastoon 1940-luvulla, mutta sota loppui ennen kuin hän pääsi kadettikoulusta rintamalle. Hän valmistui Etelä-Kalifornian Redlandsin yliopistosta 1949 humanististen tieteiden kandidaatiksi pääaineenaan englannin kieli. Hän työskenteli ohjus- ja avaruustekniikkaan erikoistuneessa Rocketdyne-yhtiössä vuosina 1957–1963. Kaysing johti yrityksen teknisten julkaisujen tuotantoa muttei toiminut teknisellä tai tieteellisellä puolella. Kaysingin kriitikoiden mukaan hänellä ei ole tieteellisten taikka teknisten asioiden tajua, vaikka hän toimikin vuosina 1958–1962 huoltoinsinöörinä. Kaysingin mukaan hänellä oli huijauksen paljastavaa tietoa Yhdysvaltain Mercury-, Gemini-, Atlas- ja Apollo-ohjelmista.


title: William Charles Kaysing

text: Rocketdynen vuosien jälkeen Kaysing toimi kiinteistönvälittäjänä ja mainosalalla. Hän julkaisi useita lehtiartikkeleita ja pieniä ohjekirjoja monista aiheista kuten moottoripyöristä ja kotitarveviljelystä sekä matkaoppaan kuumille lähteille.


title: William Charles Kaysing

text: Vuonna 1976 Kaysing julkaisi Randy Reidin kanssa kirjansa "We Never Went to the Moon ("suomeksi "Emme koskaan käyneet Kuussa"). Teosta ei ole suomennettu. Kirjan mukaan NASA:lle ei ollut teknistä tietoa kuulentoa varten. Kirjassa väitetään kuulentojen onnistumistodennäköisyydeksi 1:600, mikä vastaa 1950-luvulla tehtyä arvioita, eikä arvio ota huomioon avaruustekniikan kehitystä 1960-luvulla.


title: William Charles Kaysing

text: Kirjan mukaan Saturn V -raketin ensimmäisen vaiheen F-1-moottori ei voinut toimia luotettavasti, koska sen kehityksen aikaan vuonna 1963 käytössä ollut Atlas-raketin versiot D, E ja F epäonnistuivat laukaisuissaan 13 kertaa. Muiden mukaan Atlas-rakettien laukaisuissa tapahtui epäonnistumisia muttei niin paljon kuin Kaysing väittää. Atlas-F epäonnistui laukaisuissaan 22 kertaa mutta onnistui 79 kertaa.


title: William Charles Kaysing

text: Kaysingin mukaan kuurakettiin oli asennettu luotettavat, mutta pienityöntövoimaiset B-1-rakettimoottorit. Hänen mukaansa tämä johtui F-1 -moottorien epäluotettavuudesta, erityisesti palon epätasaisuudesta. Kaysingin vastustajien mukaan F-1-moottorien kehittämisessä oli 1960-luvun alussa ongelmia, jotka tekivät niistä epäluotettavia, mutta ongelmat onnistuttiin ratkaisemaan.


title: William Charles Kaysing

text: Kirjassa mainitaan tähtien puuttuminen kuukuvista, mikä selittyy kameran lyhyellä valotusajalla eikä sen takia ole todiste kuulentoja vastaan. Tähtien valon valaistusvoimakkuus on luokkaa 0,005 lx ja päivän 10000–100000 luksia. Näin ollen jos Kuussa halutaan kuvata tähtiä, Kuun pinta ylivalottuisi tähtien kuvaamiseen käytetyillä kameran asetuksilla, jossa valotusaika on noin 30 sekunnin luokkaa. Jos taas halutaan kuvata Kuun pintaa, mitä kuussa oletettavasti halutaan, tähdet alivalottuvat ja sen takia häipyvät kuvasta pois, kun valotusaika on sekunnin sadasosan luokkaa.


title: William Charles Kaysing

text: Kirjassa väitetään, että Kuussa ollut säteily olisi sulattanut astronauttien käyttämän filmin. Kaysingin mukaan kuukuvissa on outoja poikkeamia ja astronauttien pystyttämän Yhdysvaltain lipun heiluminen tyhjiössä on outoa.


title: William Charles Kaysing

text: Kaysing väitti NASA:n tahallaan polttaneen kapseliinsa Apollo 1:n astronautit ja tuhonneen Challenger-avaruussukkulan. Kaysingin mukaan NASA surmasi nämä astronautit, koska he halusivat paljastaa NASA:n tekemän huijauksen.


title: CSS (täsmennyssivu)

text: CSS voi tarkoittaa ainakin seuraavia asioita:


title: Bart Sibrel

text: Bart Sibrel on yhdysvaltalainen elokuvantekijä, joka on tullut tunnetuksi väitteistään, joiden mukaan kuulennot olivat huijausta. Sibrel tuottanut pari elokuvaa aiheesta: vuonna 2001 "A Funny Thing Happened on the Way to the Moon" ja 2004 "Astronauts Gone Wild".


title: Bart Sibrel

text:
Sibrel on ahdistellut astronautteja kysymyksillään, vaatimmalla vuosien aikana moneen otteeseen toista ensimmäisellä kuulennolla ollutta astronautti Edwin ”Buzz” Aldrinia tunnustamaan huijauksen tai vannomaan käsi Raamatulla, että kävi Kuussa. Aldrin ei ole suostunut kumpaankaan ja
on mm. lyönyt Sibreliä nyrkillä kasvoihin.


title: Beauvais Oise U.C

text:
Beauvais Oise U.C on ranskalainen lentopalloon erikoistunut ammattilaisjoukkue. Seura perustettiin vuonna 2003, ja sen kotipaikkana toimii Beauvaisin 60 000 asukkaan kaupunki Pohjois-Ranskassa. Seuran historian toistaiseksi merkittävin saavutus on Ranskan cupin mestaruus kaudelta 2007-2008. Joukkue pelaa kaudella 2008-2009 kotimaansa sarjojen lisäksi maailmanarvostetuimmassa seurajoukkuekilpailussa, Mestareiden liigassa.Beauvais Oise U.C seuran perustettiin vuonna 2003 Beauvaisin 60 000 asukkaan kaupunkiin. Heti ensimmäisellä kaudellaan joukkue nousi Ranskan Pro B-liigasta Ranskan Pro A-liigaan. Ensimmäisellä kaudellaan Pro A-liigassa joukkue sijoittui neljäntoista joukkueen liigassa yhdenneksitoista. Seuraavalla kaudellaan pääsarjassa joukkue paransi sijoitustaan kahdella sijalla, ja oli näin yhdeksännellä sijallaan kauden päättyessä. Kaudella 2005-2006 joukkue oli paransi jälleen sijoitustaan, kun joukkue oli seitsemännellä sijalla. Sama sijoitus joukkueella oli edelleen kaudella 2006-2007. Kaudella 2007-2008 seura otti historiansa parhaimman sijoituksen Ranskan Pro A-liigassa, kun se oli runkosarjan viidennellä sijalla.
Joukkue jäi vain neljä pistettä välieräpaikasta, jonka otti tällä kertaa Poitiers. Kauden aikana joukkue otti kuitenkin Ranskan Cupin-mestaruuden, joka toi joukkueelle kaudeksi 2008-2009 paikan maailmanarvostetuimpaan seurajoukkueiden kilpailuun, Mestareiden liigaan.


title: Beauvais Oise U.C

text: Suomalainen A-maajoukkue pelaaja Matti Oivanen pelaa Beuvaisin joukkueessa kaudella 2008-2009, kun hän allekirjoitti seuran kanssa yksivuotisen sopimuksen toukokuussa 2008. Muita suomalaispelaajia Beauvaisissa on nähty kaudella 2005-2006, kun Miika Heikkinen pelasi joukkueessa kauden verran.


title: Beauvais Oise U.C

text: Muita suomalaispelaajia joukkueessa on ollut yleispelaaja Olli Kunnari joka esiintyi seurassa menestyksekkäästi kaudesta 2004 asti aina kauden 2006 loppuun saakka.


title: Alexis Texas

text: Alexis Texas (oik. Thea Alexis Samper, s. 25. toukokuuta 1985 Panama) on yhdysvaltalainen seitsenkertainen AVN-palkittu pornonäyttelijä, elokuvaohjaaja ja strippari. Hän on esiintynyt myös elokuvassa "Bloodlust Zombies" sekä Juicy J:n musiikkivideolla "Bandz a Make Her Dance".


title: Alexis Texas

text: Texas syntyi Panamassa, mutta kasvoi San Antonion alueella Texasissa. Myöhemmin Texas muutti Kaliforniaan, missä hän aloitti noin 21-vuotiaana uransa pornoelokuvissa. Ennen pornoelokuvauraa hän työskenteli baarimikkona opiskellessaan samaan aikaan collegessa. Texas ei valmistunut collegesta.


title: Alexis Texas

text: Texas teki ensimmäisiä kuvauksia LA Direct mallitoimistoon maaliskuussa 2007. Ensimmäisen vuoden jälkeen Texas huomioitiin kahdesti vuoden 2007 tulokkaana ja 2008 NightMoves palkitsi hänet kyseisessä luokassa. Seuraavana vuonna 2009 Texas huomioitiin Rogreviews' Critics Choice -ehdokkuudella parhaana naisesiintyjänä. Hän esiintyi vuoden 2009 aikana hieman yli sadassa elokuvassa. Texas esiintyi myös Genesis-lehden kansikuvassa huhtikuussa 2009 ja Hustler-lehden 35-vuotisjuhlajulkaisun kesäkuun 2009 kannessa.


title: Alexis Texas

text: 2010 Texas huomioitiin XRCO-ehdokkuudella vuoden parhaana naisesiintyjänä. Hänet palkittiin myös AVN- ja F.A.M.E.-palkinnoilla. Lisäksi Virtual Awards huomioi hänet vuoden 2010 parhaana pornonäyttelijän ehdokkuudella. Vuoden 2011 palkintogaaloissa Texas sai hieman enemmän näkyvyyttä ja oli huomioitu AVN-, XBIZ- ja XRCO-ehdokkuudella vuoden naisesiintyjäksi.


title: Alexis Texas

text: Vuoden 2011 aikana Texas sai lisää näkyvyyttä sosiaalisessa mediassa ja hänet huomioitiin useilla ehdokkuuksilla 2012 palkintogaaloissa. AVN oli huomioinut Texasin yhteensä yhdeksässä eri luokassa muun muassa vuoden naisesiintyjänä. Myös NightMoves oli huomioinut hänet parhaana naisesiintyjänä, parhaana sosiaalisen median tähtenä ja parhaasta takapuolesta. Myös XBIZ huomioi Texasin toistamiseen vuoden naisesiintyjänä.


title: Alexis Texas

text: Myös vuoden 2012 aikana Texas jatkoi menestystään saamalla lisää ehdokkuuksia. AVN huomioi hänet vuonna 2013 neljällä ehdokkuudella muun muassa vuoden naisesiintyjä. Texas huomioitiin elokuvasta "Deviance 3" kahdella ehdokkuudella parhaasta naisten ryhmäseksikohtauksesta ja parhaasta poika ja tyttö kohtauksesta. Myös XBIZ huomioi Texasin parhaasta naisten ryhmäseksikohtauksesta. NightMoves sitä vastoin huomioi hänet toistamiseen parhaana sosiaalisen median tähtenä ja parhaasta takapuolesta. Texas sai ensimmäistä kertaa ehdokkuuksia Sex Awardsilta ollen ehdolla vuoden pornonäyttelijäksi, pornon paras keho ja seksikkäimpänä aikuisviihdenäyttelijänä. Myös XBIZ huomioi hänet vuoden naisesiintyjäksi.


title: Alexis Texas

text: Vuonna 2013 Texas oli yksi pornonäyttelijöistä, jotka esiintyivät ohjaaja Deborah Andersonin pornonäyttelijöistä kertovassa dokumenttielokuvassa "Aroused".


title: Alexis Texas

text: Texas palkittiin jälleen vuosina 2014-2018 AVN:n fanipalkinnolla parhaasta ja eeppisestä takapuolesta. Hän oli ehdolla myös suosikki naispornonäyttelijäksi ja sosiaalisen median tähdeksi.


title: Alexis Texas

text: Texas päätyi ohjaajaksi Elegant Angel yhtiön palkattua hänet ohjaamaan pelkästään elokuvia. Hänen ensimmäinen ohjaama elokuva julkaistiin 2015 Big Booty Tryouts, joka palkittiin XBiz-palkinnolla "All-Sex Release of the Year" luokassa. Samana vuonna julkaistiin Texasin toinen ohjaama elokuva Real Buttwoman Returns. Elokuva huomioitiin kahdella AVN-ehdokkuudella ja yhdellä XBiz-ehdokkuudella. 2016 Texas ohjasi kaksi elokuvaa "Texas Hoedown" ja "Battle of the Asses 6".


title: Carl Björkman

text: Carl Björkman (1901 – 25. heinäkuuta 1961) oli ruotsalainen elokuvakriitikko ja kustannuspäällikkö.


title: Carl Björkman

text: Björkman toimi kriitikkona Dagens Nyheterissä vuosina 1936−1938. Hän arvosteli erityisesti 1930-luvun ruotsalaisia komediaelokuvia.


title: Carl Björkman

text: Hän työskenteli kirjakustantamo Wahlström & Widstrandissa 1920-luvulla ja osti sen vuonna 1938 Martha Wahlströmiltä. Björkmanin suhteiden Suomeen ansiosta hän sai yhtiölle julkaistavaksi muun muassa Elmer Diktoniuksen, Mika Waltarin, Väinö Linnan ja Jörn Donnerin kirjoja. Hän myös julkaisi nuorien kirjailijoiden, kuten Olof Lagercrantzin, Per Wästbergin ja Bo Grandienin tuotoksia. Björkman itse myös kirjoitti runoja nimella Göran Falk.


title: Carl Björkman

text: Björkman arvosteli paljon Ingmar Bergmanin elokuvia ja yritti innokkaasti teilata hänen elokuvansa "Viettelysten ilta". Kuultuaan radiosta Björkmanin kuolleen, Bergman on kertonut tanssineensa riemusta.


title: Carl Björkman

text: Björkman teki itsemurhan vuonna 1961. Hänen jälkeensä Dagens Nyheterin elokuva-arvostelijaksi tuli Jörn Donner.


title: Edward Heyman

text: Edward Heyman (14. maaliskuuta 1907 – 16. lokakuuta 1981) oli yhdysvaltalainen sanoittaja. Hänen tunnetuimpia kappaleistaan ovat jazzstandardi ”Body and Soul” vuodelta 1930 sekä vuoden 1945 elokuvaan "Kohtalokkaat kirjeet" kirjoitettu ”Love Letters”, joka oli ehdolla parhaan laulun Oscar-palkinnon saajaksi.


title: Edward Heyman

text: Heymanilla on paikka Songwriters Hall of Famessa, jonne hänet hyväksyttiin vuonna 1975.


title: Friedrich Theodor von Merckel

text: Friedrich Theodor von Merckel (4. marraskuuta 1775 Breslau – 10. huhtikuuta 1846 Breslau) oli saksalainen virkamies ja poliittinen vaikuttaja. Merckel toimi vuosina 1816–1820 ja 1825–1845 preussilaisen Sleesian provinssin () ylipresidenttinä (). Koulutukseltaan Merckel oli oikeustieteen tohtori.


title: Moritz Haubold von Schönberg

text: Moritz Haubold von Schönberg (22. syyskuuta 1770 Geußnitz – 18. huhtikuuta 1860 Groß Krauschen), todellinen salaneuvos, oli preussilaisten Sleesian ja Pommerin provinssien ylipresidentti (). Sleesian provinssin ylipresidenttinä Breslaussa Schönberg toimi vuosina 1824–1825 ja Stettinissä Pommerin provinssin ylipresidenttinä vuosina 1831–1835. Aatelisarvoltaan hän oli vapaaherra.


title: Friedrich Wilhelm Marpurg

text: Friedrich Wilhelm Marpurg (21. marraskuuta 1718 – 22. toukokuuta 1795) oli saksalainen musiikkitieteilijä ja -kriitikko sekä musiikkikirjailija ja säveltäjä. Hän oli läheisissä väleissä useiden valistusajan johtohahmojen kanssa.


title: Geußnitz

text: Geußnitz on Saksan kylä ja entinen kunta (), joka kuuluu Zeitzin kaupunkiin. Kylä sijaitsee Saksi-Anhaltin osavaltiossa, Saksan itäosassa. Kylästä on noin kuusi kilometriä Zeitziin. Geußnitzin kunta oli pinta-alaltaan 7,55 neliökilometrin suuruinen ja sen asukasluku noin 660. Kunnan väestötiheys oli 88 as./km². Geußnitz liittyi neljän muun kunnan kanssa Zeitziin 1. heinäkuuta 2009.


title: Johann Philipp Kirnberger

text: Johann Philipp Kirnberger (24. huhtikuuta 1721 – 27. heinäkuuta 1783) oli saksalainen säveltäjä ja musiikkiteoreetikko. Hän opiskeli Johann Sebastian Bachin johdolla.


title: Johann Philipp Kirnberger

text: Kirnbergeriltä on säilynyt huomattava määrä ajallisesti barokin ja rokokoon välimaastoon sijoittuvaa musiikkia. Hänen tuotantoonsa kuuluu muun muassa hengellistä musiikkia ja sonaatteja eri soitinkokoonpanoille.


title: Johann Philipp Kirnberger

text: Musiikintutkijana Kirnberger julkaisi esimerkiksi teoksen "Die Kunst des reinen Satzes in der Musik" (1771). Hän opetti Preussin Anna Amaliaa.


title: Charles Lyell

text:
Sir Charles Lyell, ensimmäinen baronetti KT (14. marraskuuta 1797 – 22. helmikuuta 1875) oli brittiläinen geologi, juristi ja uniformitarianismin kansantajuistaja. Lyellin tärkein saavutus liittyy stratigrafiaan. Hänen mukaansa maanpinta kohoaa ja vajoaa erittäin hitaasti, jolloin Maan ikäkin oli aiempaa luultua suurempi. Lyell oli tärkeä henkilö Charles Darwinille ja hänen evoluutioteoriansa kehittymisen kannalta. Geologian saralta hänen tärkein julkaisunsa on moniosainen teos "Principles of Geology" (). Lyellin testamentin pohjalta perustettiin vuosittain geologian alalla jaettava Lyell-mitali. Hänen mukaansa on nimetty
Kuussa ja Marsissa sijaitsevat kraatterit. Myös muutamat vuoret on nimetty Lyellin mukaan.


title: Charles Lyell

text: Lyell syntyi Skotlannin Kinnordyssä, noin yhdeksän kilometriä pohjoiseen Dundeesta. Hän oli kymmenlapsisen perheen esikoinen. Suurimman osan lapsuudestaan hän kuitenkin asui Bartley Lodgessa, Englannissa.


title: Charles Lyell

text: Lyellin isä, jonka etunimi myös oli Charles, oli lakimies ja kasvitieteilijä, mutta ei kovin kuuluisa; hän kuitenkin ensimmäisenä perehdytti poikansa luonnontieteisiin.


title: Charles Lyell

text: Lyell aloitti opintonsa Oxfordin yliopiston Exeter Collegessa vuonna 1816, ja hän kuunteli William Bucklandin luentoja. Hän suoritti Bachelor of Arts-tutkinnon klassisissa aineissa joulukuussa 1819 ja Master of Arts -tutkinnon vuonna 1821. Tutkintonsa suoritettuaan hän toimi lakimiehen ammatissa ja liittyi Lincoln's Inniin vuonna 1820. Hän teki laajan kiertomatkan Englannin maaseudulla ja saattoi tällöin havaita geologisia ilmiöitä. Vuonna 1821 hän alkoi seurata Robert Jamesonin luentoja Edinburghissa ja tapasi Gideon Mantellin Lewesissä, Sussexissa. Vuonna 1823 Geological Society valitsi hänet apulaissihteerikseen. Kun hänen näkönsä alkoi heikentyä, hän ryhtyi täysipäiväisenä ammattinaan tutkimaan geologiaa. Hänen ensimmäinen tutkimuksensa oli "On a recent formation of freshwater limestone in Forfarshire" ("Kalkkikiven äskeisestä muodostumisesta makeassa vedessä Fortsfarshiressä"), joka julkaistiin vuonna 1822. Vuonna 1827 hän lopetti työnsä lakimiehenä ja aloitti uransa geologina, mikä johti hänet kuuluisuuteen ja teki James Huttonin muutamaa vuosikymmentä aikaisemmin esittämän uniformitarianismin yleisesti hyväksytyksi.


title: Charles Lyell

text: Vuonna 1832 Lyell meni naimisiin Mary Hornerin kanssa, joka oli Leonard Hornerin (1785–1864) tytär. Myös Horner oli Geological Society of Londonin jäsen. Pari vietti kuherruskuukautensa Sveitsissä ja Italiassa, ja myös silloin Lyell perehtyi näiden seutujen geologisiin muodostumiin.


title: Charles Lyell

text: Lyell matkusti 1840-luvulla Yhdysvaltoihin ja Kanadaan ja kirjoitti kaksi suosituksi tullutta matkakirjaa, jotka käsittelivät myös geologiaa: "Travels in North America" (1845) ja "A Second Visit to the United States" (1849). Chicagon suuren palon jälkeen Lyell oli yksi ensimmäisistä, joka lahjoitti kirjoja avustaakseen Chicagon yleistä kirjastoa. Vuonna 1866 hänet valittiin ulkomaalaisena jäsenenä Ruotsin kuninkaalliseen tiedeakatemiaan. Hän sai Royal Societyn Copley-mitalin vuonna 1858 ja Geological Societyn Wollaston-mitalin vuonna 1866.


title: Charles Lyell

text: Lyell lyötiin ritariksi arvonimellä Knigth Bachelor, ja myöhemmin hän sai perinnöllisen baronetin arvon.


title: Charles Lyell

text: Lyellin vaimo kuoli vuonna 1873, ja kaksi vuotta myöhemmin Lyell itse kuoli saamatta valmiiksi kahdettatoista, tarkistettua painosta teoksestaan "Principles". Hänet haudattiin Westminster Abbeyyn.


title: Charles Lyell

text: Lyell oli kotoisin varakkaasta perheestä. Hän toimi 1820-luvulla lyhyen aikaa lakimiehenä, ja hänet nimitettiin King's College Londonin geologian professoriksi 1830-luvulla. Vuodesta 1830 lähtien hänen kirjansa toivat hänelle sekä tuloja että kuuluisuutta. Jokainen hänen kolmesta suurimmasta teoksestaan oli jatkuvasti kehityksen kohteena. Niistä kaikista julkaistiin hänen elinaikanaan useita painoksia, joskin monet hänen ystävistään, muun muassa Darwin, pitivät "Principles of Geology"-teoksen ensimmäistä painosta parhaana.


title: Charles Lyell

text: "Principles of Geology" ("Geologian perusteet"), Lyellin ensimmäinen kirja, oli niistä myös kuuluisin, vaikutusvaltaisin ja tärkein. Sen ensimmäinen painos julkaistiin kolmessa osassa vuosina 1830–1833, teki Lyellin tunnetuksi geologian teorian merkittävänä kehittäjänä. Siinä hän esitti uniformitarianismin opit. Kirja oli yhteenveto havainnoista, jotka hän itse oli tehnyt matkoillaan.


title: Charles Lyell

text: Teoksen keskeinen väite oli, että "nykyisyys on menneisyyden avain" – skotlantilaiselta valistukselta periytynyt käsitys, jonka David Hume oli esittänyt muodossa "Kaikki päätelmät kokemuksesta viittaavat siihen... että tulevaisuus muistuttaa menneisyyttä" ja James Hutton vuonna 1877 muodossa "Sen perustella, mikä on todella ollut, on riittävästi tietoa, jotta voidaan tehdä päätelmiä siitä, mitä myöhemmin tulee tapahtumaan. Kaukaisesta menneisyydestä peräisin olevat geologiset jäänteet voidaan ja pitää selittää viittaamalla geologisiin prosesseihin, jotka nytkin ovat meneillään, ja siten suoraan havaittavissa. Lyellin tulkinta, jonka mukaan geologiset muutokset syntyvät kasautumalla pienistä muutoksista erittäin pitkien ajanjaksojen kuluessa, vaikutti suuresti nuoreen Charles Darwiniin. Lyell pyysi Robert FitzRoytä, HMS Beaglen kapteenia, etsimään tämän laivan toisella matkalla säännöttömiä lohkareita, ja juuri ennen matkalle lähtöä FitzRoy antoi Darwinille Lyellin "Principles"-teoksen ensimmäisen osan. Kun Beagle teki ensimmäisen pysähdyksensä Santiagon luona Kap Verden saarilla, Darwin löysi kalliomuodostumia, jotka "Lyellin silmin katsottuina" antoivat hänelle kumouksellisen näkemyksen saaren geologisesta historiasta, ja tätä näkemystä hän sovelsi koko matkan ajan.


title: Charles Lyell

text: Ollessaan Etelä-Amerikassa Darwin sai haltuunsa teoksen toisen osan, joka käsitteli joitakin piirteitä Lamarckin ajatuksista. Lyell hylkäsi Lamarckin ajatuksen orgaanisesta evoluutiosta ja ehdotti sen sijaan "luomisen keskuksia" selittääkseen lajien levinneisyyden eri alueille. Kuitenkin, kuten jäljempänä ilmenee, monet hänen kirjeensä osoittivat, että hänen mielensä oli avoin käsitykselle evoluutiosta. Geologiaa koskevat ajatuksensa Darwin sai pitkälti Lyelliltä, ja hän itse esitti itse omia, Lyellin uniformitarianismiin perustuvia teorioista muun muassa atollien muodostumisesta. Beaglen palattua Englantiin lokakuussa 1836 Lyell kutsui Darwinin päivälliselle, ja siitä lähtien he olivat läheisiä ystävyksiä. Vaikka Darwin otti puheeksi omat evoluutiota koskevat ajatuksensa vuonna 1842, Lyell hylkäsi evoluutioteorian edelleen "Principles"-teoksen yhdeksässä ensimmäisessä painoksessa. Hän kuitenkin rohkaisi Darwinia julkaisemaan teoriansa, ja kun "Lajien synty" vuonna 1859 oli julkaistu, Lyell itse asettui laimeasti tukemaan evoluutiota "Principles"-teoksen 10. painoksessa.


title: Charles Lyell

text:
"Elements of Geology" ("Geologian alkeet") oli alun perin tarkoitettu osaksi "Principles of Geology -teoksen neljättä painosta ja samalla sopivaksi kenttäoppaaksi geologian opiskelijoille.
Sen eri aikakausilta peräisin olleiden geologisten muodostumien systemaattinen kuvaus laajeni kuitenkin siinä määrin, että vuonna 1838 Lyell päätti julkaista sen erillisenä teoksena. Kirjasta julkaistiin kuusi painoksia, joista myöhemmät olivat kaksiosaisia, eikä niitä enää voitu pitää sellaisena halpana, kannettavana käsikirjana, jollaiseksi Lyell ensin oli teoksen ajatellut. Sen vuoksi Lyell laatikin teoksesta myöhemmin lyhennelmän "Student's elements of Geology", joka soveltui paremmin teoksen alkuperäiseen tarkoitukseen.


title: Charles Lyell

text:
Teos "Geological Evidences of the Antiquity of Man" ("Geologiset todisteet ihmisen muinaisuudesta") sisälsi yhteenvedon Lyellin näkemyksestä kolmesta teemasta, jotka koskivat Maan historian kvartäärikautta: jäätiköistä, evoluutiosta ja ihmissuvun iästä. Teos julkaistiin ensimmäisen vuonna 1863,
ja jo samana vuonna siitä julkaistiin kolme painosta sekä vielä neljäs vuonna 1873. Kirjaa pidettiin laajalti pettymyksenä, koska Lyell käsitteli evoluutiota epämääräisellä tavalla. Vakaumuksellisena kristittynä Lyellin oli hyvin vaikea sovittaa uskoaan yhteen luonnonvalinnan ajatuksen kanssa.


title: Charles Lyell

text: Lyellin saavutukset geologian alalla ulottuivat tulivuorista ja geologisesta dynamiikasta stratigrafiaan, paleontologiaan ja glasiologian sekä edelleen aiheisiin, jotka nykyisin katsottaisiin esihistoriallisen arkeologiaan ja paleoantropologiaan kuuluviksi. Parhaiten hänen kuitenkin muistetaan siitä, että hän teki uniformitarianismin yleisesti tunnetuksi.


title: Charles Lyell

text: Lyellin moniosainen teos "Principles of Geology" julkaistiin vuosina 1830–1833. Teoksen alaotsikkona oli "An attempt to explain the former changes of the Earth's surface by references to causes now in operation" ("Yritys selittää Maan pinnan aikaisemmat muutokset syiden avulla, jotka nyt vaikuttavat"), ja se selittää Lyellin vaikutuksen tieteeseen. Hän johti selityksensä kenttätutkimuksista, jotka hän oli tehnyt juuri ennen kuin ryhtyi kirjoittamaan perustavaa tekstiä geologiasta. Yhdessä edeltäjänsä John Plyfairin kanssa hän oli James Huttonin uniformitarianismin tärkein puolestapuhuhja. Sen mukaan Maan pinnanmuodot olivat kokonaan syntyneet sellaisten hitaiden voimien vaikutuksesta, jotka nykyäänkin vaikuttavat, mutta hyvin pitkien aikojen kuluessa. Tämä oli vastoin katastrofismia, äkillisiin muutoksiin perustuvaa geologista teoriaa, joka oli Englannissa omaksuttu ja jolla voitiin tukea uskoa Nooan vedenpaisumukseen. Kuvatakseen uniformitarianismin merkitystä aikansa geologiassa Lyuell kirjoitti:


title: Charles Lyell

text:
Koskaan ei ole ollut oppia, jolla olisi laskelmoidummin ylläpidetty saamattomuutta ja tylsytetty uteliaisuuden purevaa terää kuin tämä ajatus, että muutosten entiset ja nykyiset syyt täysin poikkeaisivat toisistaan.. Opiskelija opetettiin menettämään rohkeutensa ensinmainittujen suhteen. Myönnettiin, ettei geologia voisi koskaan nousta eksaktin tieteen asemaan. [Katastrofismissa] me näemme aikaisemman spekulatiivisen hengen henkiin herätettynä, ja toiveen päättäväisesti leikata Gordionin solmun poikki sen sijaan, että se avattaisiin kärsivällisesti.
Lyell piti itseään "geologian hengellisenä vapahtajana, joka vapautti tieteen Mooseksen vanhoista säädöksistä".


title: Charles Lyell

text: Monine uusintapainoksineen (vuoteen 1872 mennessä kaikkiaan 12) "Principles of Geology" oli 1800-luvun puolivälissä vaikutusvaltaisin geologiaa käsittelevä teos, joka suuressa määrin asetti geologian nykyisille perustuksilleen. Tästä saavutuksestaan Lyell lyötiin ritariksi vuonna 1848, ja vuonna 1864 hän sai baronetin arvon.


title: Charles Lyell

text: Lyell kiinnitti huomiota geologisilla kartoituksilla mahdollisesti saataviin "taloudellisiin etuihin" ja selitti niiden koituvan hyödyksi maissa ja maakunnissa, joissa oli runsaasti mineraaleja. Nykyiset kartoitukset kuten U.S. Geological Survey tutkivat luonnonvaroja ja löytävät niitä tutkimiltaan alueilta. Niinpä kun Lyell ei ainoastaan kehittänyt geologiaa tieteenä vaan myös tuki kartoituksia, hän vaikutti myös nykyisen kaivannaisteollisuuden sekä kivihiili- ja öljyteollisuuden kehittymiseen.


title: Charles Lyell

text: Ennen Lyellin tutkimuksia maanjäristykset ja niitä muistuttavat ilmiöt ymmärrettiin sen tuhon perusteella, mitä ne saivat aikaan. Yksi Lyellin saavutuksista teoksessa "Principles" oli maanjäristysten syiden selittäminen. Lyell keskittyi tutkimaan aikaansa edeltäneiden 150 vuoden kuluessa tapahtuneita maanjäristyksiä, joiden jäjiltä maan pinnassa esiintyi epäsäännöllisyyksiä kuten halkeamia, stratigrafisia poikkeamia ja vajoamia.


title: Charles Lyell

text: Tulivuorista Lyell keskittyi pääasiassa Vesuviusta ja Etnaa, joita molempia hän oli itse aikaisemmin tutkinut. Hänen tutkimuksensa viittasivat siihen, että tulivuoret muodostuivat asteittain, sen sijaan että muut geologit väittivät niiden syntyneen äkillisissä mullistuksissa.


title: Charles Lyell

text: Tärkeimmät tieteelliset työnsä Lyell teki stratigrafian alalla. Toukokuussa saakka hän matkusti Roderick Impey Murchisonin kanssa Etelä-Ranskaan, Auvergnen tulivuorialueelle ja Italiaan, josta hän palasi kotimaahansa helmikuussa 1829.


title: Charles Lyell

text: Lyell tutki erityisesti Välimeren fossiloituneita kotiloja. Hän havaitsi, että mitä vanhempia kerrostumat olivat, sitä suurempi osa niissä olevista fossiileista edusti nykyisin sukupuuttoon kuolleita lajeja. Tämän perusteella hän jakoi kerrostumat eri-ikäisiin ryhmiin ja antoi niille sekä samalla niille geologisille aikakausille, jolloin ne ovat muodostuneet, vielä nykyisinkin käytetyt nimet: eoseeni, oligoseeni, mioseeni, plioseeni, pleistoseeni ja holoseeni. Eoseeni oli varhaisin kausi, jonka kerrostumista ylipäänsä löytyi nykyisen kaltaisia kotiloita, kun taas holoseenikauden kaikki kotelot olivat jo nykyisen kaltaisia.


title: Charles Lyell

text: Teoksensa "Principles of Geology" ensimmäisen painoksen kolmannessa osassa (1833) Lyell esitti, että siirtolohkareet olisivat voineet kuljeutua nykyisille paikoilleen jäävuorten mukana. Aikoina, jolloin koko maapallo on lämmennyt, jää olisi hänen mukaansa irronnut napajäätiköistä ja ajautunut veden alle jääneiden mantereiden ylle kuljettaen mukanaan maa-aineksia. Jäävuoren sulaessa siitä olisi vajonnut kerrostumia maan pinnalla.


title: Charles Lyell

text: Lisäksi Lyell uskoi, että laajoja osia maan pinnasta peittävät hienot kulmikkaat hiukkaset, joita nykyään sanotaan lössiksi, olivat kulkeutuneet vuorilta tulleen tulvaveden mukana. Nykyisin osa Lyellin esittämistä geologisten prosessien mekanismeista on osoitettu vääriksi, mutta toisia pidetään edelleen pätevinä. Hänen havaintoihinsa perustuva menetelmänsä on edelleen käytössä geoogian yhtenä perusperiaatteena.


title: Charles Lyell

text: Lyell sai haltuunsa kappaleen eräästä Lamarckin teoksesta ensin Mantellilta vuonna 1827 ollessaan matkoilla. Hän kiitti Mantellia kirjeessä tähän tapaan:


title: Charles Lyell

text:
"Principles"-teoksen ensimmäisen painoksen toisessa osassa Lyell nimenomaisesti hylkäsi Lamarkckin "mekanismin" lajin muuttumiselle toiselle ja epäili, voivatko lajit muuttua. Yksityisissä kirjeissään hän kuitenkin oli avoimempi evoluution mahdollisuudelle:
"Jos olisin ilmaissut... että uusien lajien ilmaantuminen tai alkuperä voisi olla luonnollinen eikä ihmeenomainen prosessi, minua vastaan olisi heräännyt paljon ennakkoluuloja, jotka valitettavasti vaikeuttavat joka askelella jokaista filosofia, joka yrittää kertoa yleisölle näistä mystisistä aiheista."


title: Charles Lyell

text: Tästä kirjeestä käy selvästi ilmi, että hänen kirjassaan osoittama epämääräinen asenne evoluutiota kohti oli ainakin aluksi määrätietoista taktiikkaa. Hänen kirjeidensä ja epäilemättä henkilökohtaisten keskustelujen perusteella Thomas henry Hyxley ja Ernst Haeckel olivat vakuuttuneet siitä, että kun Lyell kirjoitti teoksensa "Principles", hän uskoi, että uudet lajit olivat syntyneet luonnollisen kehityksen tuloksina. Sekä William Whewell että Adam Sedgwick kirjoittivat hänelle sen vuoksi valittelevan sävyisiä kirjeitä.


title: Charles Lyell

text: Myöhemmin Darwinista tuli Lyellin läheinen henkilökohtainen ystävä, ja Lyell oli yksi ensimmäisistä tiedemiehistä, jotka tukivat teosta "Lajien synty", joskaan hän ei hyväksynyt sen sisältöä kaikilta osin. Lyell oli myös Darwinin lähimpien työtoverien Joseph Dalton Hookerin ja Thomas Henry Huxleyn ystävä, mutta heistä poiketen hän ponnisteli mielessään saadakseen uskonnolliset mielipiteensä yhteensovitetuiksi evoluution kanssa. Tätä sisäistä taistelua on paljon kommentoitu. Erityisen vaikea hänen oli uskoa luonnonvalintaan evoluution pääasiallisena käyttövoimana.


title: Charles Lyell

text: Lyell ja Hooker myötävaikuttivat siihen, että Darwin ja Alfred Russel Wallace saattoivat vuonna 1858 yhdessä julkaista teorian luonnonvalinnasta, johon nämä olivat päättyneet toisistaan riippummatta. Lyellin stratigrafiaa koskeva aineisto oli merkittävä, koska Darwin osoitti, että lajien populaatiot muuttuvat hitaasti vaatien "geologista aikaa".


title: Charles Lyell

text:
Vaikka Lyell ei kirjoittaessaan "Principles" -teosta vielä julkisesti hyväksynyt evoluutiota eli polveutumista muunnosten kautta
sen jälkeen kun Darwinin ja Wallacen tutkielmat sekä Lajien synty oli julkaistu, Lyell kirjoitti päiväkirjaansa:


title: Charles Lyell

text: Lyellin suhtautumien luonnonvalintaan, Darwinin esittämään evoluution mekanismiin, oli kaksijakoinen, ja hän hyväksyi sen vasta "Principles"-teoksen 10. painoksessa Sitä ennen hän oli kuitenkin vuonna 1863 julkaissut teoksen "The Antiquity of Man". Hänen siinä osoittamansa varovainen asenne antoi tosin Darwinille eräässä kirjeessään Huxleylle aiheen ilmaista pettymyksensä, mutta muutoin kirje oli suuri menestys. Se meni hyvin kaupaksi, ja sen on sanottu "murskanneen hiljaisen sopimuksen siitä, että ihmiskunta kuuluisi ainoastaan teologien ja historioitsijoiden alaan".


title: Charles Lyell

text: Lyellin mukaan on nimetty:


title: Anna Amalia (Preussi)

text: Prinsessa Anna Amalia (9. marraskuuta 1723 – 30. maaliskuuta 1787) oli Preussin Fredrik Vilhelm I:n tytär.


title: Anna Amalia (Preussi)

text: Jo varhain musiikista kiinnostunut Anna Amalia pääsi aikuisiällään Johann Philipp Kirnbergerin oppiin. Hänestä kehittyi taitava soittaja ja säveltäjä. Joitakin hänen teoksiaan on säilynyt.


title: Anna Amalia (Preussi)

text: Anna Amalia kokosi myös huomattavan musiikkikirjaston, joka on yhä Berliinissä.


title: Johann Gottlieb Graun

text: Johann Gottlieb Graun (27. lokakuuta 1703 – 28. lokakuuta 1771) oli saksalainen säveltäjä ja viulisti. Hän opiskeli Giuseppe Tartinin johdolla.


title: Johann Gottlieb Graun

text: Carl Heinrich Graun oli J. G. Graunin veli.


title: Peter Carey

text: Peter Philip Carey (s. 1943 Bacchus Marsh, Victoria, Australia) on australialainen kirjailija. Carey on saanut Booker-palkinnon kaksi kertaa, teoksista "Oscar ja Lucinda" 1988 ja "Kellyn kopla: tosi tarina" 2001.


title: Gracious!

text: Gracious! on brittiläisen proge-yhtye Graciousin konseptialbumi. Albumi tunnetaan myös huutomerkki albumina.


title: Eberhard zu Stolberg-Wernigerode

text: Kreivi Eberhard zu Stolberg-Wernigerode (11. maaliskuuta 1810 Peterswaldau – 8. elokuuta 1872 Johannisbad) oli saksalainen poliitikko ja virkamies.


title: Eberhard zu Stolberg-Wernigerode

text: Kreppelhofin linnassa kreivi Anton zu Stolberg-Wernigeroden ja tämän puolison Luisen poikana varttunut Eberhard zu Stolberg-Wernigerode toimi vuodesta 1869 vuoteen 1872 preussilaisen Sleesian provinssin ylipresidenttinä ().


title: Eberhard zu Stolberg-Wernigerode

text: Zu Stolberg-Wernigerode avioitui 26. toukokuuta vuonna 1842 Marie Wilhelmine Johanna Reußin kanssa. Avioliitto jäi lapsettomaksi.


title: Ferdinand von Nordenflycht

text: Ferdinand von Nordenflycht (1816–1901) oli preussilainen virkamies ja myöhemmin preussilaisen Sleesian maakunnan maaherra ().


title: Ferdinand von Nordenflycht

text: Nordenflycht opiskeli oikeustiedettä Königsbergissä, Bonnissa ja Berliinissä. Hän teki merkittävän virka- ja poliitikkouran ennen nimitystään Sleesian maaherraksi vuonna 1873. Hän toimi virassa vuoteen 1874 saakka.


title: Indestructible

text: Indestructible on yhdysvaltalaisen metalliyhtye Disturbedin neljäs studioalbumi, joka julkaistiin 3. kesäkuuta 2008. Albumi oli yhtyeen ensimmäinen, jossa mukana ei ollut Johnny K, joka tuotti Disturbedin edelliset kolme albumia: "The Sickness", "Believe" ja "Ten Thousand Fists". Albumi on yhtyeen kolmas, joka sijoittui Billboard-listalle. Suomessa albumi myi yli 10 000 kappaletta eli kultaa.


title: Indestructible

text: Levy on teemaltaan paljon synkempi kuin yhtyeen edelliset albumit. Laulaja David Draiman kertoo ottaneensa vaikutteita sanoituksiin moottoripyöräonnettomuudesta, jossa hän oli osallisena, ja itsemurhatapauksesta.


title: Akif Pirinçci

text: Akif Pirinçci (s. 1959 Istanbul) on saksalainen turkkilaissyntyinen kirjailija. Kansainvälisesti hänet tunnetaan parhaiten romaanistaan "Felidae: Kuka murhasi kissan?" (1989).


title: DJ Premier

text: Christopher Edward Martin (s. 21. maaliskuuta 1966 Houston, Texas), taiteilijanimeltään DJ Premier, on yhdysvaltalainen hip hop -tuottaja ja DJ. Premier oli toinen osapuoli Gang Starr -duossa, jossa hän vastasi biiteistä ja vuonna 2010 kuollut Guru räppäämisestä.


title: DJ Premier

text:
Premier on alkujaan kotoisin Houstonista, mutta on asunut Brooklynissä, New Yorkissa käytännössä koko muusikkouransa ajan. Hän omistaa myös kaksi levy-yhtiötä, Year-Round Recordsin ja Works of Martin, jotka ovat julkaisseet joitakin levyjä.
DJ Premier on kerännyt mainetta hip hop -tuottajana. Rolling Stone -lehti muun muassa nimitti Premierin hip hopin kaikkien aikojen parhaaksi tuottajaksi. Itse hän on saanut paljon vaikutteita Marley Marlilta. Muita vaikuttajia ovat muun muassa Jam Master Jay, Whodini, Grandmaster Flash, Kool Herc ja Jazzy Jay.


title: DJ Premier

text: DJ Premier tutustui leyjen pyörittämiseen kouluaikanaan. Hänen alkuperäinen taiteilijanimensä oli Waxmaster C, jonka hän kuitenkin vaihtoi muuttaessaan Brooklyniin ja liittyessään Gang Starr -duoon. Hän valitsi nimen Premier, koska hän oli ensimmäinen, joka teki mitä hän teki.


title: DJ Premier

text: Premierin biittien tyyli perustuu usein kahden tahdin luuppiin, joka toistuu melkeinpä koko kappaleen ajan, sekä skrätsättyihin kertosäkeisiin. Uransa alussa hän käytti biittien tekemiseen E-MU SP 12 -sampleria, mutta viimeisten 20 vuoden aikana taustat on tehty pääosin Akain S950 -samplerilla, jota hän ohjaa Akai MPC 60II -rumpukoneella. Premier sekvensoi kaiken MPC:hen käyttäen hyväksi myös E-MU Planet Phatt ja Mo Phatt -moduulisyntetisaattoreita sekä Korg Trident, Roland Fantom ja Yamaha Motif -syntetisaattoreita. Vuoden 2014 aikana Premier siirtyi käyttämään Akai MPC Renaissancea. Premierin tuotantotyyli kehittyi nykyisiin uomiinsa vuosien 1996-1998 välisenä aikana ja uuden tyylin suuntia kuultiin ensi kertaa Gang Starrin 'Moment of Truth albumilla. Gurua lainaten "You Know My Steez" kappaleen introssa: "So y'know the rhyme style is elevated the style of beats is elevated but it's still Guru and Premier". Premier aloitti biittien teon aiemmin samplen työstämisestä, mutta nykyään hän soittaa useimmiten ensin rummut. Joskus hän myös aloittaa työstämisen hahmottelemalla erilaisia melodioita koskettimilla. Premierin samplet ovat usein "raakoja", eli niissä saattaa kuulua vinyylilevyille ominaista rätinää ja ritinää. Tosin Premier on käyttänyt puhtaampia sampleja esimerkiksi enemmän radiosoittoon suunnattuihin biitteihin, kuten Christina Aguileralle tuotetut taustat. Premierin tuotantotyyliin kuuluu myös tehdä lopullisista kappaleista myös ns. puhtaat versiot, joissa kirosanat on korvattu erilaisilla ääniefekteillä.


title: DJ Premier

text: Joskus Premieriltä on kuultu kappaleita, joihin sisältyy useampi kuin yksi biitti. Hyvä esimerkki on Gang Starrin kappale "I'm the Man", jossa räppää Guru, Lil' Dap ja Jeru the Damaja. Jokaisella MC:llä on samassa kappaleessa oma taustansa eli MC:n vaihtuessa vaihtuu myös tausta.


title: DJ Premier

text: Premierin biiteissä on pääosin käytetty jazz-, funk- ja soul-sampleja. Joskus kuitenkin hän on käyttäny mm. elektroakustisia sampleja. Premierin käsittämättömän hyvä muisti hiphop-lyriikoista antaa hänelle mahdollisuuden tehdä omat kertosäkeet jokaiseen kappaleeseen skrätsäämällä. Premierin mukaan Large Professor opetti hänelle kuinka tehdään bassolinjoja filtteröimällä ylä- ja keskiäänet pois melodiasta ja näin saadaan aikaiseksi bassolinja. Yleisesti ottaen Premier soittaa kuitenki bassonsa itse toistaen täysin samat nuotit samplen kanssa, jolloin basso ja tausta kuulostavat yhtenäisiltä.


title: DJ Premier

text: DJ Premierin biiteissä on sekä soitettuja että abstrakteja sampleja. Esimerkiksi Gang Starrin klassikossa "Just to Get a Rep" on samplattu Jean-Jaques Perreyn kappaletta "E.V.A." ja mukaan on laitettu veden solinaa.


title: DJ Premier

text: DJ Premierin biiteissä rummut ovat tärkeässä osassa. Hän osaa valita rummut juuri niin, että ne ja melodia täydentävät toisiaan. Premierin rummut ovat usein yksinkertaisia esimerkiksi A.G:n Weed Scented -kappaleessa. Useimmissa hänen biiteissään on vain hi-hat, bassorumpu ja virvelirumpu. 2000-luvulla Premier on usein jättänyt myös hi-hatin pois. Premierin rummut ovat tunnettuja niiden iskevyydestä sekä yhteensopivuudesta melodian kanssa. Rummut ovat yksi Premierin biittien tunnusmerkeistä. Rummut on soitettu "livenä" - eli ilman timingia. Tällöin rummut ovat iskevämmät ja aidomman kuuloiset.


title: DJ Premier

text: Premier on tehnyt paljon yhteistyötä erilaisten artistien kanssa. Hän on tuottanut biittejä esimerkiksi KRS-Onelle, Nasille Jay-Z:lle M.O.P:lle, Ill Billille, Vinnie Pazille, Rakimille, Biggielle, Mos Defille, Big L:lle, Xzibitille, Snoop Doggille, Kool G Rap:lle ja Group Homelle. 90-luvulla Premierin tuotannot olivat haluttua tavaraa etenkin Yhdysvaltain itärannikon räppäreiden keskuudessa, ja joitakin tärkeitä poikkeuksia lukuun ottamatta (esim. Wu-Tang Clan), Premier on tehnyt yhteistyötä käyttännössä kaikkien tuon ajan merkittävien New York -räppäreiden kanssa.


title: DJ Premier

text:
DJ Premier tuotti kokonaan Jeru The Damajalle tämän kaksi ensimmäistä levyä. Näiden kahden levyn jälkeen hän ei ole pahemmin ollut missään tekemisissä Jeru The Damajan kanssa. Syyksi on arveltu mahdollisia rahallisia erimielisyyksiä.
Toinen vastaava tapaus oli, kun Premier tuotti Group Homelle heidän toiselle levylleen yhden kappaleen vain siksi, että myös Guru räppäisi sillä.


title: DJ Premier

text: Listan Premierin tuotannoista löydät täältä.


title: Mount Isa

text: Mount Isa [ˈaɪzə] on kaivoskaupunki Australiassa, Queenslandin osavaltiossa. Se sijaitsee Selwyn Ranges -kukkuloilla, Leichardt-joen varrella. Kaupungin pinta-ala on yli 40 000 neliökilometriä, Sveitsin suuruusluokkaa, mikä tekee Mount Isasta Australian toiseksi laajimman kaupungin. Asukkaita Mount Isassa on noin 21 000.


title: Mount Isa

text: Mount Isa on yksi Australian tärkeimmistä kaivoskaupungeista. Kaupungissa on suuri suomalaisyhteisö, joka on muodostunut neljässä muuttoaallossa. Ensimmäiset suomalaiset saapuivat 1920- ja 1930-luvulla, toinen aalto 1950-luvulla ja 1960-luvun alkupuolella, Suurin suomalaisten muuttoaalto Mount Isaan ajoittui vuosiin 1967–1972, ja sen jälkeenkin suomalaisia on kaupunkiin tullut. Enimmillään suomalaisia on Mount Isassa ollut toista tuhatta.


title: Mount Isa

text: Seudun hopea- ja lyijyrikkaudet löysi vuonna 1923 malminetsijä John Campbell Miles, joka nimesi paikan vaimonsa Isabelin mukaan Mount Isaksi. Työvoimaa tuotiin muista maista, alusta asti myös Suomesta, ja aluksi asuttiin teltoissa kunnes ne korvattiin maalattiaisilla peltikojuilla. Vesi piti tuoda hevoskyydillä pitkän matkan takaa, samoin rakennustarvikkeet, mikä hidasti kaupungin rakentumista. Kaivostyöstä maksettiin hyvin, minkä ansiosta työvoimaa saatiin tälle syrjäseudulle. Lomaa sai kolme viikkoa vuodessa, mutta useimmat säästivät sen vietettäväksi joka toinen vuosi kuuden viikon mittaisena. Muutamien suomalaismiesten tiedettiin lähteneen Mount Isasta Fidži-saarten kultakaivoksiin. Tukevan kallioperän ansiosta kaivostyössä sattui sortumia varsin harvoin.


title: Sanjaagiin Bayar

text: Sanjaagiin Bayar (, s. 1956) on mongolialainen poliitikko, joka toimi Mongolian pääministerinä 22. marraskuuta 2007–29. lokakuuta 2009.


title: Sanjaagiin Bayar

text: Bajar syntyi 1956 Ulaanbaatarissa. Hän suoritti lakitutkinnon 1978 Moskovan valtiollisessa yliopistossa. Vuosina 1979–1983 hän työskenteli asevoimien pääesikunnassa ja 1983–1990 journalistina. Hän liittyi Mongolian kansanvallankumoukselliseen puolueeseen (MPRP) vuonna 1988. Hän oli presidentinkanslian päällikkö 1997–2001 ja 2001–2005 suurlähettiläs Venäjälle.


title: Sanjaagiin Bayar

text: Mongolian parlamentti valitsi Bajarin Mongolian pääministeriksi 22. marraskuuta 2007 Mijeegombyn Enhboldin tilalle. Enhbold oli joutunut eroamaan aiemmin samassa kuussa, kun MPRP oli kyllästynyt heikon vähemmistöhallitukseen. Noustessaan pääministeriksi Bajar hyökkäsi Tsahiagiin Elbegdorjin politiikkaa vastaan. Hänen edeltäjänsä Enhbold jatkoi hallituksen varapääministerinä. Hänen hallituksensa yksityisti Tavantolgoin kaivoksen, josta oli aiemmin kansallistettu 15 %. Bajarin talousuudistukset saivat ulkomaiset yritykset, erityisesti venäläiset ja kanadalaiset, kiinnostumaan Mongolian mineraalirikkauksista.


title: Sanjaagiin Bayar

text: Vuoden 2008 kiisteltyjen parlamenttivaalien jälkeen Bajar jatkoi pääministerinä. MPRP:n hallitukseen otettiin myös vaalitulosta vastaan protestoineen Demokraattisen puolueen edustajia. Bajar joutui eroamaan tehtävistään terveydellisten syiden takia lokakuussa 2009. Parlamentti nimetti varapääministeri N. Altanhuyagin väliaikaiseksi pääministeriksi hyväksyttyään Bajarin eron. Pari päivää myöhemmin parlamentti valitsi Bajarin viralliseksi seuraajaksi entisen ulkoministerin Suhbaataryn Batboldin, joka astui virkaan 29. lokakuuta.


title: Paulina Gálvez

text: Paulina Gálvez (s. 14. syyskuuta 1969) on chileläissyntyinen, jo lapsena Espanjaan muuttanut tanssija ja näyttelijä. Hän oli vuonna 1998 ehdolla parhaan uuden naisnäyttelijän Goya-palkinnon saajaksi.


title: Paulina Gálvez

text: Gálvez on uransa aikana esiintynyt useissa elokuvissa ja televisiosarjoissa.


title: Thomas Howard (Norfolkin 3. herttua)

text: Thomas Howard (1473–25. elokuuta 1554) oli Norfolkin 3. herttua. Hän oli Henrik VIII:n laivaston ylipäällikkö, valtionkassan hoitaja sekä kuninkaan yliseremoniamestari, ja hän kunnostautui taisteluissa monta kertaa. Hän oli täysiverinen poliitikko, aina ajan tasalla eikä epäröinyt uhrata edes omia sukulaisiaan oman etunsa takia. Hänen kotilinnansa oli Arundel Castle.


title: Thomas Howard (Norfolkin 3. herttua)

text: Hänen isänsä oli Thomas Howard, Norfolkin toinen herttua ja äitinsä Elisabeth Tilney. Hänen sisarensa oli Elisabeth Howard, Henrik VIII:n toisen vaimon ja sisarentyttärensä Anna Boleynin ja tämän sisarusten Thomaksen ja Maryn äiti. Hänellä oli myös ainakin yksi veli, Edward Howard. Myös Henrik VIII:n viides vaimo Katariina Howard oli hänen veljentyttärensä.


title: Thomas Howard (Norfolkin 3. herttua)

text: Hänellä oli mustat hiukset.


title: Thomas Howard (Norfolkin 3. herttua)

text: Hän toimi oikeuden puheenjohtajana niin Anne Boleynin kuin tämän veljen Georgen, eli oman sisarentyttärensä ja –poikansa, oikeudenkäynneissä ja tuomitsi kummatkin kuolemaan. Myöhemmin hän järjesti veljentyttärensä Katariina Howardin ja kuninkaan välisen lemmensuhteen, joka johti avioliittoon ja lopulta Katariinan mestaukseen.


title: Thomas Howard (Norfolkin 3. herttua)

text: Hän meni naimisiin Yorkin Annen, kuningas Edvard IV:n ja Elisabeth Woodvillen seitsemännen lapsen ja viidennen tyttären kanssa. Anne kuoli 1511. Heillä oli neljä lasta jotka kuolivat nuorena.


title: Thomas Howard (Norfolkin 3. herttua)

text: Hän nai Elisabeth Staffordin, Buckinghamin kolmannen herttuan Edward Staffordin ja Alianore Percyn tyttären. Hiedän vanhin lapsensa oli runoilija Henry Howard, Surreyn jaarli. Heillä oli kolme lasta; pojat Henry Howard, Thomas Howard ja tytär Mary, joka oli naimisissa Henrik VIII:n äpäräpojan Henry Fitzroyn kanssa.


title: Thomas Howard (Norfolkin 3. herttua)

text: Hänen rakastajattarensa oli hänen vaimonsa kamarineito Bess Holland.


title: Thomas Howard (Norfolkin 3. herttua)

text: Kun Howard menetti kuninkaan suosion, hänet vangittiin. Hänen poikansa oli jo teloitettu maanpetoksesta, mutta Howard vältti saman kohtalon kuninkaan kuoltua päivää ennen kuin teloitusmääräys piti allekirjoittaa.


title: Thomas Howard (Norfolkin 3. herttua)

text: Kuningas Edvard VI, Henrik VIII:n poika, vangitutti Howardin joksikin aikaa ja hän menetti arvonimensä. Mutta Maria I myönsi sen hänelle takaisin vapauden kera, koska Howardit olivat tärkeä katolilainen perhe. Howard kuoli 1554 ja hänen pojanpoikansa Thomas Howard, Norfolkin 4. herttua, oli hänen seuraajansa. Elisabet I teloitutti tämän noin 18 vuotta myöhemmin hänen juoniteltuaan avioituvansa laittomasti Maria Stuartin kanssa.


title: Thomas Howard

text: Thomas Howard on usean henkilön nimi:


title: Suomen lentopallomaajoukkue

text: Suomen lentopallomaajoukkue voi tarkoittaa:


title: Wizard

text: Wizard(s) tarkoittaa seuraavia asioita:


title: Iso-Britannia lasten Eurovision laulukilpailussa

text: Iso-Britannia on osallistunut lasten euroviisuihin ensimmäisen kerran 2003 ja se on tähän mennessä osallistunut 3 kertaa. Iso-Britannia on lasten euroviisujen menestyneimpiä maita.


title: Mazda2

text: Mazda2 on japanilaisen Mazdan vuodesta 2002 lähtien valmistama B-segmentin henkilöautomalli. Euroopassa malli korvasi markkinoille tullessaan Mazda Demion, ja Mazda2:n ensimmäinen sukupolvi voidaan käsittää Demio-mallin toisena sukupolvena. Markkina-alueesta riippuen Mazda2:n nimenä voi olla Demion lisäksi myös Mazda 121, Mazda Metro tai Ford Festiva Mini Wagon.


title: Mazda2

text: Keväällä 2002 Pariisin autonäyttelyssä ensiesittelynsä saanut ensimmäisen sukupolven Mazda2 perustui eurooppalaisen Ford Fusionin pohjalevylle. Mallin muotoilu periytyi sitä edeltäneestä Mazda Demiosta. Korotetun muotoilunsa johdosta Mazda2:ta voitaneen pitää tila-autona, vaikka sen "two-box design" on farmariautoista periytyvää. Kokoluokassaan Mazda2 oli ensimmäisiä tämäntyyppistä suunnittelua edustanut malli. Euroopan markkinoilla myytyjen mallien valmistus tapahtui Espanjassa, Fordin Almussafesin tehtaalla Valenciassa.


title: Mazda2

text: Alkuvuodesta 2005 malli sai kevyen kasvojenkohotuksen. Ulkoisia muutoksia olivat uudet etuvalot, kirkaslasiset takavalot sekä uudet sumuvalot. Myös helmat olivat saaneet osakseen kevyttä uudelleenmuotoilua. Sisustuksen muutoksiin kuuluivat uudet materiaalit ja värit.


title: Mazda2

text: Suomessa kaikkien facelift-mallien perusvarustukseen kuului muun muassa ABS-jarrut (sis. EBD), hätäjarrutehostin, kuljettajan ja etumatkustajan turvatyynyt, sivuturvatyynyt, ilmastointilaite, sähköikkunat edessä ja takana, etusumuvalot, sähkösäätöiset ja lämmitettävät sivupeilit sekä radio/CD-soitin kuudella kaiuttimella.


title: Mazda2

text: Mallisarjan varttuessa sen moottori- ja vaihteistovaihtoehtoja muokattiin ja päivitettiin. Molemmat 1,4-litraiset mallit oli mahdollista varustaa ASM (Automated Shift Manual) -robottivaihteistolla. Vuoden 2005 kasvojenkohotuksen yhteydessä "1.4 MZ-CD" -diesel sai uuden moottorinohjausjärjestelmän, jonka avulla se täytti Euro 4 -päästövaatimukset.


title: Mazda2

text: Toisen sukupolven Mazda2 tuli myyntiin Euroopan markkinoille vuoden 2007 lopulla. Toisen sukupolven Mazda2 jakoi saman pohjalevyn Ford Fiestan kanssa, ja edeltäjäänsä verrattuna se oli menettänyt pituudestaan neljä senttimetriä.


title: Mazda2

text: Toisen sukupolven mallit tulivat Eurooppaan nyt Mazdan Ujinan tehtaalta Hiroshimasta, jonka linjalta ensimmäinen uusi Mazda2 rullasi toukokuun 22. päivänä vuonna 2007. Tila-automaisen edeltäjänsä sijaan uusi malli oli nyt puhtaasti hatchback-korinen. Lyhentymisensä lisäksi malli oli menettänyt painostaan noin 100 kilogrammaa, jolla oli myönteinen vaikutus polttoainetalouteen. Tavaratilan vetoisuus on takaistuimen selkänoja pystyssä 250 litraa, alas käännettynä 787 litraa (VDA), Vakiovarusteisiin kuului muun muassa kuusi turvatyynyä ja ajonvakautusjärjestelmä (ESP).


title: Mazda2

text: Alkuun malli oli tarjolla ainoastaan viisiovisena versiona. Kolmeovinen Mazda2 Sport esiteltiin vuoden 2008 Geneven autonäyttelyssä ja myyntiin se tuli saman vuoden kesäkuussa.


title: Mazda2

text: Euroopan markkinoilla Mazda2:n varustetasot olivat Impuls, Independence ja Impression. Suomessa myytävien mallien varustetasoina olivat Classic, Elegance, Touring ja Sport. Tämän vuoksi mallien hinta- ja varustetasojen vertailu Suomen ja muun Euroopan välillä ei ole mahdollista.


title: Mazda2

text: Vuoden 2008 alussa alkoi pääasiassa Kiinan markkinoille suunnatun porrasperäisen mallin valmistus. Malli esiteltiin marraskuussa 2007 pidetyssä Guangzhou Motor Show -autonäyttelyssä. Mallin perä on hatchback-versiota 37 senttimetriä pidempi. Tämän ansiosta tavaratilan vetoisuus on 450 litraa, huolimatta siitä, että se on luukkuperämallin tavaratilaa matalampi. Porrasperä oli saatavana kahdella suurimmalla ottomoottorilla ja siihen oli tarjolla myös neliportainen automaattivaihteisto.


title: Mazda2

text: Alkuvuodesta 2009 Euroopan markkinoilla tuli tarjolle varustetaso Dynamic, samalla taso Impression jäi pois valikoimasta. Toinen uutuus oli Sport-varustepaketti.


title: Mazda2

text: Loppukesästä 2010 Mazda2 sai kasvojenkohotuksen, jossa sen keulan ilme muuttui täydellisesti uuden puskurin myötä.


title: Mazda2

text: Toisen sukupolven Mazda2:n valmistus loppui syksyllä 2014.


title: Mazda2

text: Mazda2 tuli markkinoille kahdella, valmistajansa uusinta kehitysastetta edustavalla ottomoottorilla, tilavuuksiltaan 1,3 ja 1,5 litraa. Vuonna 2008 nämä saivat seurakseen 1,4-litraisen, 50 kW:n (68 hv) yhteispaineruiskutteisen dieselmoottorin. Kesäkuussa 2009 sen korvasi uusi, 1,6-litrainen 66 kW:n (90 hv) yhteispaineruiskudiesel. Kaikki moottorivaihtoehdot olivat nelisylinterisiä rivimoottoreita.


title: Mazda2

text: Lokakuusta 2012 lähtien Mazda2 (Demio) on ollut Japanin kotimarkkinoilla tarjolla sähkömoottorikäyttöisenä versiona. Kuluttajille tarjotaan auto käyttöön leasing-sopimuksella. Mazda2 EV -mallin teho on 75 kW (102 hv) ja sen toimintasäde on japanilaisen "JC08"-normin mukaan mitattuna 200 kilometriä. Sähkömalli ei sisätilojensa järjestelyn puolesta poikkea mitenkään polttomoottoriversioista, vaan kuljettaa näiden tavoin viisi henkilöä matkatavaroineen.


title: Mazda2

text: Kolmannen sukupolven Mazda2:n Euroopan debyytti tapahtui Espanjan Barcelonassa, Mazda Space -tapahtumakeskuksessa 3. päivänä marraskuuta 2014 pidetyssä lehdistön koeajotilaisuudessa.


title: Mazda2

text: Mazda valitsi mallinsa Euroopan-lanseeraukselle epätavanomaisen ja valtavirrasta poikkeavan tavan: Isojen kansainvälisten autonäyttelyjen sijaan mallin promotilaisuudet järjestettiin pienemmissä näyttelyissä sekä tapahtumissa, joilla ei ole aiemmin ollut mitään tekemistä autojen kanssa. Ennen virallista debyyttiään uusi Mazda2 oli esillä Roomassa sijaitsevassa nykytaiteen ja -arkkitehtuurin MAXXI-museossa, 16.–25. lokakuuta järjestetyillä Rooman kansainvälisillä elokuvafestivaaleilla. Lisäksi malli osallistui Zürichin (5.–9.11.2014), Wienin (14.–18.1.2015) ja Brysselin (15.–25.1.2015) autonäyttelyihin. Euroopassa malli tuli myyntiin alkuvuodesta 2015.


title: Mazda2

text: Uudessa Mazda2:ssa suunnittelijat ovat yhdistäneet SKYACTIV-teknologian KODO – Soul of Motion -muotoilukieleen. Autossa on hyvin paljon samoja piirteitä, kuin vuoden 2014 Geneven autonäyttelyssä esillä olleessa Mazda Hazumi -konseptiautossa.


title: Mazda2

text: Mallin ohjaamoossa on vaikutteita aiemmin esitellyn Mazda3:n vastaavasta ja varustukseen kuuluu muun muassa Active Driving Display -HUD (head-up display) -näyttö, ensimmäisenä tässä luokassa. Valmistajan mukaan ohjaamon suunnittelussa on haettu vaikutteita hävittäjäkoneiden maailmasta ja tarkoituksena on ollut luoda kompaktiin tilaan soveltuva HMI (Human-machine interface) -toimintaympäristö. Käytössä on entistä monipuolisempia tieto- ja viihdeominaisuuksia, kuten integroitu navigointijärjestelmä ja Premium Plus- ja Luxury Plus -mallien varustukseen kuuluva MZD Connect -Bluetooth-älypuhelinjärjestelmä.


title: Mazda2

text: Uusi Mazda2 tarjoaa edeltäjäänsä verrattuna enemmän sisätilaa joka suunnassa, mutta erityisesti takaistuimen jalkatilaa on onnistuttu kasvattamaan lähelle luokkaa ylempien mallien tiloja.


title: Mazda2

text: Mazda2 on Suomessa saatavana neljänä eri varusteversiona, jotka ovat perustaso Active ja sen yläpuolelle sijoittuvat Premium, Premium Plus ja Luxury Plus. Autoa voi lisäksi personoida mieleisekseen erilaisten varustepakettien ja erillisten lisävarusteiden avulla.


title: Mazda2

text: Perustasossa Mazda2:n käyttömukavuutta lisääviä vakiovarusteita ovat muun muassa ilmastointi, lämmitettävät etuistuimet, sähköikkunat edessä ja takana, sähkösäätöiset sivupeilit, ajotietokone, ohjauspyörän audiosäätimet, ohjauspyörän etäisyys- ja korkeussäätö ja radio neljällä kaiuttimella ja Aux- sekä USB-liitännöillä.


title: Mazda2

text: Perustasossa Mazda2:n käyttö- ja ajoturvallisuutta lisääviä vakiovarusteita ovat muun muassa ajovalojen pesimet, kolmipistevyöt kaikilla istuinpaikoilla, kuljettajan ja etumatkustajan etu- ja sivuturvatyynyt sekä sivuturvaverhot, ajonvakautus- ja luistonestojärjestelmät (DSC: Dynamic Stability Control & TCS: Traction Control System), lukkiutumaton jarrujärjestelmä (ABS), elektroninen jarruvoiman tasausjärjestelmä (EBD), hätäjarrutehostin (EBA) sekä rengaspaineen varoitusjärjestelmä.


title: Mazda2

text: Voimanlähteeksi malliin on tarjolla neljä eri vaihtoehtoa. Dieselversiona on Mazdan täysin uusi, 77 kW:n (105 hv) matalapuristeinen clean diesel SKYACTIV-D 1.5. Bensiinikäyttöiseksi vaihtoehdoksi on tarjolla SKYACTIV-G 1.5 -moottori, kolmena eri varianttina, tehoiltaan 55 kW (75 hv) – 85 kW (115 hv).


title: Mazda2

text: Voima vetäville etupyörille välitetään viisi- tai kuusiportaisen "SKYACTIV-MT"-manuaalivaihteiston tai kuusiportaisen "SKYACTIV-Drive"-automaattivaihteiston kautta. Molemmat vaihteistotyypit edustavat valmistajansa viimeisintä kehitysastetta tällä saralla.


title: Giorgi Saakadze

text: Giorgi Saakadze (, n. 1570 – 3. lokakuuta 1629) oli georgialainen poliitikko ja sotilaskomentaja, jolla oli tärkeä mutta kiistelty rooli Georgian politiikassa 1600-luvun alussa. Hänet tunnettiin Georgiassa myös Suurena mouravina (), Iranissa Mūrāv-Beginä ja osmanien valtakunnassa Maghraw-Bekinä, sillä hän toimi Tbilisin kuninkaallisena mouravi-virkamiehenä.


title: Giorgi Saakadze

text: Saakadzen suku tuli vähäaatelista (aznauri). Hänen isänsä Siauš nousi arvoasteikolla palvelemalla uskollisesti Kartlin kuningas Simon I:tä, jonka sotapalvelukseen Giorgi liittyi varhain urallaan. Nuoren kuningas Luarsab II:n hallituskaudella vuonna 1608 hänet nimitettiin Tbilisin, Tskhinvalin ja Dvaletin mouraviksi. Saakadze tuhosi Osmanien hyökkäysarmeijan Tašiskarin taistelussa kesäkuussa 1609, minkä jälkeen hänen vaikutus- ja arvovaltansa kasvoivat, sillä hän oli samalla pelastanut Luarsabin syrjäyttämiseltä. Vuonna 1611 kuningas meni naimisiin Saakadzen sisaren Makrinen kanssa, mikä ärsytti suuraatelisia: he suhtautuivat yhä epäilevämmin kunnianhimoista, vähäaatelista noussutta ja Kartlin voimakkaimmaksi mieheksi päätynyttä upseeria kohtaan. Saakadzea vastustivat erityisesti prinssit Parsadan Tsitsišvili ja Šadiman Baratašvili. Vihamielisyydet saavuttivat huippunsa toukokuussa 1612, kun Saakadze loikkasi Persiaan koettuaan henkensä uhatuksi. Hän kääntyi islamiin ja osoitti sotataitonsa osmaneja vastaan käydyssä sodassa, joten hän sai nopeasti šaahi Abbas I:n luottamuksen. Hänen mielipidettään kysyttiin säännöllisesti Georgiaan liittyvissä kysymyksissä.


title: Giorgi Saakadze

text: Vuonna 1614 Saakadze kosti Luarsabille ja hänen aatelisilleen auttamalla šaahi Abbasia hyökkäämään Georgiaan. Hyökkäys päätti Luarsabin hallinnon. Vuonna 1619 Abbas nimitti Saakadzen Bagrat Khanin vekiliksi (sijaishallitsijaksi). Bagrat oli Iranin ehdokas Kartlin kuninkaaksi. Saakadzesta tuli nyt käytännössä Kartlin hallitsija. Kun vihamielisyydet osmaneja vastaan alkoivat uudelleen, Saakadze toimi vuosina 1621–1623 yhtenä šaahin tärkeimmistä komentajista. Hän teki sodassa urotöitä ja Abbas nimitti hänet 35 000 hengen suuruista armeijaa johtavan Qarchiha-Khanin henkilökuntaan. Armeija tarkoitettiin murskaamaan Georgiassa syntynyt kapina. Saakadze oli kuitenkin salaliitossa kapinan johtajien eli lankonsa Zurab Aragvilaisen ja kuningas Teimuraz I:n kanssa. Hän asetti ansan Iranin armeijalle Martqopissa 25. maaliskuuta 1625 ja aiheutti hyökkääjille ratkaisevan tappion. Saakadze jatkoi tuhoamalla turkkilaiset paimentolaiset, jotka Iranin hallinto oli tuonut korvaamaan karkotetun georgialaisen väestön. Hän hyökkäsi iranilaisiin varuskuntiin aina Gəncəssä ja Qarabağissa asti. Kostaakseen Abbas surmasi Saakadzen nuoremman pojan Paatan ja lähetti hänen irtileikatun päänsä georgialaisille. Iranilaisten rankaisuretkikunta seurasi perässä ja sai paljon maksaneen voiton georgialaisista Marabdan taistelussa. Saakadze vetäytyi vuorille ja järjesti voimakkaan sissivastarinnan, joka pakotti Abbas I:n tunnustamaan Teimuraz I:n kuninkaaksi.


title: Giorgi Saakadze

text: Georgian aateliston yhtenäisyys kuitenkin luhistui pian. Saakadze vastusti Teimurazin hallintoa ja se johti Kartlissa katkeraan sisäiseen konfliktiin, joka huipentui Bazaletin taisteluun syksyllä 1626. Kuninkaallinen armeija saavutti voiton Saakadzesta, ja hänet ajettiin maanpakoon Istanbuliin, jossa hän astui sulttaani Ibrahim I:n palvelukseen. Hän toimi lyhyen aikaa Konyan vilayetin kuvernöörinä ja taisteli iranilaisia vastaan Erzurumissa (1627–1628) ja Meskhetissä (1628). Suurvisiiri Ekrem Hüsrev Pašša kuitenkin syytti Saakadzea pian maanpetturuudesta, ja hänet teloitettiin yhdessä poikansa Avtandilin ja georgialaisen seurueen kanssa Aleppossa 3. lokakuuta 1629.


title: Giorgi Saakadze

text: Saakadzen viimeinen selviytynyt poika Ioram saavutti Georgiassa myöhemmin prinssin aseman ja perusti Tarkhan-Mouravin aatelissuvun.


title: Giorgi Saakadze

text: Saakadzen ura oli kiistanalainen, joten hänen roolistaan Georgian historiassa on erilaisia näkemyksiä. Georgian perinteinen historiografia, johon vaikuttivat huomattavasti prinssi Vakhušti ja Marie Brosset, näkivät hänet feodaalisena seikkailijana ja kunnianhimoisena sotaherrana, joka sekaantui Georgian 1600-luvun historian täyttäviin myrskyisiin salajuoniin ja kahakoihin.


title: Giorgi Saakadze

text: Ensimmäisen kerran Saakadzen maineen yritti palauttaa hänen sukulaisensa Tbilisin metropoliitta Joosef runossaan "Suuri mouravi" (; 1681-1687). 1900-luvun alusta lähtien jotkut georgialaiset kirjoittajat ovat myös yrittäneet painottaa Saakadzen elämäkerran positiivisia puolia, erityisesti hänen osallisuuttaan vuoden 1625 kapinaan, joka teki tyhjäksi šaahi Abbasin suunnitelman muuttaa itäiset georgialaisalueet Qizilbashin kaanikunniksi.


title: Giorgi Saakadze

text: 1940-luvulla Josif Stalinin sodanaikainen propaganda teki Saakadzesta georgialaisen isänmaallisuuden symbolin. Lokakuussa 1940 Stalin julisti, että Suuren mouravin toiveet Georgian "yhdistämiseksi yhdeksi valtioksi kuninkaallisen yksinvaltiuden ja prinssien vallan likvidoinnin kautta" olivat olleet edistyksellisiä. Stalin yritti ilmeisesti rohkaista georgialaista nationalismia saadakseen kansan tuen sodalle Saksaa vastaan. Hän sekaantui itse eeppisen elokuvan "Giorgi Saakadze" käsikirjoitukseen. Elokuva tilattiin georgialaiselta elokuvaohjaajalta Mikheil Tšiaurelilta vuosina 1942–1943. Elokuvassa Saakadze, alun perin tuntematon aseenkantaja, joutui varakkaiden feodaaliherrojen uhriksi. Nämä olivat valmiita uhraamaan kaiken oman hyötynsä vuoksi, jopa isänmaansa. Elokuvassa vältettiin mainitsemasta Saakadzen omia seikkailuja, ja hänet esitettiin suosittuna, ulkopuolisia hyökkääjiä vastaan taistelleena johtajana. Neuvostoliiton epäluulon ja vakoilumanian ilmapiirissä elokuva toimi myös propagandan välineenä painottamalla, että maanpetoksesta kansan johtajaa ja siten valtiota vastaan tuli rangaista ankarasti.


title: Erdősin-Szekeresin konjektuuri

text: Erdősin-Szekeresin konjektuuri on tunnettu otaksuma kombinatoriikassa.


title: Erdősin-Szekeresin konjektuuri

text: Olkoon "f"("N") pienin sellainen luku, että kaikista "f"("N") pistettä sisältävissä pistejoukoissa, joissa kaikki pisteet ovat samassa tasossa eivätkä mitkään kolme samalla suoralla, on "N" pistettä siten, että ne yhdistämällä voidaan muodostaa kupera "N"-kulmio.


title: Erdősin-Szekeresin konjektuuri

text: Vuonna 1935 Paul Erdős ja George Szekeres todistivat, että tällainen äärellinen luku "f"("N") on olemassa kaikille "N" > 3.


title: Erdősin-Szekeresin konjektuuri

text: Erdősin-Szekeresin konjektuuri on seuraava:


Erdősin-Szekeresin konjektuuri


title: Erdősin-Szekeresin konjektuuri

text: Erdős ja Szekeres tekivät otaksuman jo tunnettujen arvojen "f"("N") perusteella.


title: Lucifer’s Friend

text: Lucifer’s Friend on saksalainen vuonna 1970 perustettu yhtye. Sen tunnetuin jäsen on Uriah Heepissä vuosina 1976–1979 laulanut britti John Lawton. Yhtyeen levyillä on vaikutteita useista musiikkityyleistä kuten heavystä, progressiivisesta rockista ja jazz-rockista.


title: Lucifer’s Friend

text: Yhtye teki ensimmäisen levynsä nimellä Asterix vuonna 1970. Vielä samana vuonna yhtyeen nimeksi kuitenkin vaihtui Lucifer’s Friend. Yhtyeen nimeä kantavalla esikoisalbumilla musiikki muistuttaa saman ajan varhaisia heavy-yhtyeitä kuten Black Sabbathia.


title: Lucifer’s Friend

text: Seuraava levyllä "Where the Groupies Killed the Blues" (1972) Lucifer’s Friendin musiikki vaihtui aivan erilaiseksi. Levy sisältää hyvin kokeellista progressiivista ja psykedeelistä rockia. Kolmas levy "I’m Just a Rock & Roll Singer" (1973) on perinteisempää rockia. Neljännellä "Banquet"-levyllä (1974) on vaikutteita fuusiojazzista ja mukana on myös 30-henkinen taustayhtye. Yhtyeen ihailijoiden keskuudessa neljä ensimmäistä Lucifer’s Friend -julkaisua sekä ensimmäinen Asterix-nimellä tehty ovat arvostetuimpia.


title: Lucifer’s Friend

text: "Mind Exploding" -levyllä Lucifer’s Friend yritti yhdistää edellisen levyn jazz-vaikutteita aikaisempaan rock-soitantoon. Laulaja John Lawton jätti yhtyeen vuonna 1976 liittyäkseen Uriah Heepiin ja hänet korvasi Mike Starrs, joka oli aikaisemmin laulanut yhtyeessä Colosseum II. Ilman Lawtonia tehdyillä albumeilla "Good Time Warrior" (1979) ja "Sneak Me In" (1980) yhtye yritti olla aiempaa kaupallisempi.


title: Lucifer’s Friend

text: John Lawton teki vuonna 1980 sooloalbumin "Heartbeat", jolla on Lucifer’s Friendin soittajia taustamuusikoina. Virallisesti hän palasi yhtyeen laulajaksi jälleen heavy rockia sisältävällä levyllä "Mean Machine" (1981). Yhtye hajosi vuonna 1982 mutta palasi yhteen vielä 1990-luvun alussa julkaistakseen albumin "Sumo Grip" (1994).


title: Mazda5

text: Mazda5 on kompakti 5- tai 7-paikkainen tila-auto, jota Mazda on valmistanut vuodesta 2005. Se poikkeaa muista saman luokan autoista takaovien osalta, sillä Mazda5:ssä käytetään liukuovia toisin kuin kilpailijoissa. Malli korvasi Mazda Premacyn. Japanissa autoa myydään Premacy-nimellä, ja Taiwanin markkinoilla auton nimi on Ford i-Max.


title: Alphonsus Liguori

text: Pyhä Alphonsus Maria Antony John Francis Cosmas Damian Michael Gaspard de Liguori C.Ss.R. (27. syyskuuta 1696 Marianella lähellä Napolia – 1. elokuuta 1787 Pagani lähellä Salernoa) oli roomalaiskatolinen kirkonopettaja, sääntökunnan perustaja, teologi ja monipuolinen taiteilija. Hän syntyi Napolin kuningaskunnassa ja työskenteli alun alkaen kanonisen ja maallisen lain lakimiehenä. 1720-luvulla hänen uranäkymänsä vaihtuivat, ja 21. joulukuuta 1726 hän sai pappisvihkimyksensä pyhän Philip de Nerin oratoriossa. Liguorista tuli vastentahtoisesti 20. kesäkuuta 1762 Sant’Agata dei Gotin piispa ja hän kutsuikin piispanvihkimyspäiväänsä elämänsä onnettomimmaksi. Pyhä Alphonsus kirjoitti 23 moraalista, 73 dogmaattista ja 156 askeettista työtä ja yli 1451 kirjettä. Hän kirjoitti runsaasti varsinkin mariologiasta ja moraaliteologiasta sekä sävelsi tunnetun hymnin ”Quanno Nascetti Ninno” (”Tu scendi dalle stelle”) ja on yksi luetuimpia katolisia kirjoittajia. Tunnettuihin teoksiin kuuluvat "Preparation for Death, The Glories of Mary, The Way of the Cross, The Holy Eucharist" ja "Victories of the Martyrs."  Pyhä Alphonsus de Liguori on moraaliteologien sekä ripittäjien suojeluspyhimys ja hänen muistopäivänsä on 1. elokuuta.


title: Alphonsus Liguori

text: Liguori perusti vuonna 1732 redemptoristien veljeskunnan "Congregatio Sanctissimi Redemptoris" (C.Ss.R.). Muita sääntökuuntaan kuuluneita ihmisiä, joiden kanonisaatioprosessi on avattu, ovat pyhä Gerard Majella (1726 – 1755), pyhä Clement Mary Hofbauer, (1751 – 1820) autuas Januarius Maria Sarnelli, (1702 – 1744) kunnianarvoisa Caesar Sportelli, (1699 – 1750) kunnianarvoisa Dominic Blasucci (1732 – 1752) ja kunnianarvoisa Paul Cafero (1707 – 1753). Redemptoristien hengellisyyttä seuraa myös moderni 2. elokuuta 1988 perustettu sääntökunta transalpiinisten redemptoristien sääntökunta "Filii Sanctissimi Redemptoris" (F.Ss.R.). Molempien sääntökuntien mottoon kuuluu lause "Copiosa Apud Eum Redemptorio" eli "Runsas Lunastus Hänen Tykönänsä". (Ps. 130:7)


title: Alphonsus Liguori

text: Pyhä Liguori kuoli Paganissa ajalle epätavanomaisessa 90 vuoden iässä. Hänet julisti autuaaksi 15. paavi Pius VII syyskuuta 1816, hänet kanonisoi paavi Gregorius XVI postuumisti 26. maaliskuuta 1839, ja vuonna 1871 autuas paavi Pius IX julisti hänet kirkonopettajaksi. Pyhän Alphonsus de Liguorin arvonimi kirkonopettajana on "Doctor zelantissimus" eli "Innokkain tohtori".


title: Alphonsus Liguori

text: Pyhä Alphonsus syntyi isänsä kodissa Marianellassa lähellä Napolia vuonna 1696 pyhien Cosmaksen ja Damianoksen päivinä ja kastettiin pyhän arkkienkeli Mikaelin päivänä nimellä Alphonsus Maria Antony John Francis Cosmas Damian Michael Gaspard de Liguori. Sopivassa iässä pappi Thomas Pagano valmisti pojan ensikommuuniolle ja toimi tämän hengellisenä ohjaajana. Myös hänen äitinsä toimi hänen uskonnollisena ohjaajanaan. Poika tutki nuorena huomattavasti kirjallisuutta ja tarjosi jo 16-vuotiaana itsensä tutkittavaksi kanonisen ja maallisen tohtorin tutkintoon. Hänen hengellinen elämänsä ei kuitenkaan tästä kärsinyt, vaan jopa eräs hänen kotitaloutensa muslimipalvelijoista pyysi päästä kristityksi hänen esimerkkinsä mukaan.


title: Alphonsus Liguori

text: Pyhän Alphonsuksen ollessa 20-vuotias tämän isä yritti solmia avioliiton hänen ja prinsessa Teresa de Liguorin kanssa, mutta Teresasta tulikin karmeliittanunna ja hän kuoli muutaman vuoden jälkeen. Pyhä Alphonsus kirjoitti 1761 hänen elämäkertansa. Vuoden 1723 maaliskuun retretin aikana pyhimys päätti elää selibaatissa.


title: Alphonsus Liguori

text: Myöhemmin Napolissa sattui lakikäräjä, johon liittyi suuri summa rahaa ja pyhä Alphonsus oli yhden osapuolen puoltaja. Lopulta käräjä päättyi yllättäen hänen häviöönsä, mutta vuosia myöhemmin dokumenttien pohjalta paljastui, että tapahtumaan liittyi korruptiota ja lahjontaa. Pyhä Alphonsus pettyi syvästi ja päätti lopettaa lakimiehen uransa. Pyhän Alphonsuksen isä Joseph yritti estää häntä luopumasta urastaan, mutta lopulta suostui ja 21. joulukuuta 1726 hänet vihittiin diakoniksi ja papiksi. Pappina pyhä Alphonsus omisti aikansa sielujen pelastukselle, saarnaamiselle ja ripittämiselle.


title: Alphonsus Liguori

text: Näihin aikoihin pyhä Alphonsus tapasi Thomas Falcoian, tulevan hengellisen ohjaajansa ja puhui tämän kanssa uuden sääntökunnan perustamisesta. Vuoden 1732 marraskuun 5. päivänä pyhä Alphonsus muutti Scalan kylään Campaniassa ja muodosti siellä hengellisen yhteisön. Scalan kolme kukkulaa onkin kuvattu redemptoristien sääntökunnan vaakunassa ristin, sienen ja keihään alla. Hänen seuraansa liittyi seitsemän postulanttia: Caesar Sportelli, Vitus Curtius, isä John Mazzini, isä Peter Romano, isä John Baptist Donato, isä Vincent Mannarini ja Sylvester Tosquez. Ensimmäisen evankelointimatkansa pyhä Alphonsus teki Tramontin ympäristöön.


title: Alphonsus Liguori

text: Myöhemmin kaikki pyhän Alphonsuksen seuraajat jättivät hänet ja hän kirjoitti asiasta Castellamaren piispalle, joka opasti häntä asiassa. Myös Thomas Falcoia rohkaisi pyhää Alphonsusta, vaikka hänen vihollisensa Napolissa pilkkasivat häntä. Myös kardinaali Pignatelli sääli pyhää Alphonsusta tämän vihollisten syytöksistä huolimatta ja lupasi olla päästämättä tämän yhteisöön niitä henkilöitä, jotka pettivät hänet. Pyhä Alphonsus palasi Scalaan ja saikin kaksi uutta postulanttia eli Caesar Sportellin ja myöhemmin autuaaksijulistetun isä Januarius Sarnellin. Myöhemmin pyhä Alphonsus hankki Scalasta Casa d'Anastasiona tunnetun talon, josta tuli ensimmäinen redemptoristiluostari. Pyhän Alphonsuksen siellä laatimat hengelliset harjoitukset ovat vieläkin olemassa. Pyhä Alphonsus meni vuoden 1734 alussa hetkeksi takaisin Napoliin, jossa hän tapasi silmäätekeviä ihmisiä ja nuoria miehiä pyysi päästä mukaan hänen yhteisöönsä.


title: Alphonsus Liguori

text: Scalalaisen tradition mukaan autuas Neitsyt Maria ilmestyi pyhälle Alphonsukselle luolassa Scalassa. Kuolemaansa edeltäneenä vuotena pyhimys sanoi keskustelleensa usein autuaan Neitsyt Marian kanssa sääntökuntaan liittyneistä asioista. Aina palatessaan Scalaan pyhä Alphonsus palasi paikalle, joka oli niin täynnä iloisia muistoja hänelle.


title: Alphonsus Liguori

text: Pyhä Alphonsus hankki uuden paikan ja kappelin yhteisölleen Cajazzon Villa degli Schiavista piispa monsignore Vigilantelta, missä pyhän Anselmuksenkin uskotaan kirjoittaneen osan kirjastaan Jeesus Kristuksen inkarnaatiosta "Cur Deus Homo". Pyhimys muutti paikalle vuonna 1734 tuoden mukanaan vain yhden uuden noviisin isä Rossin, vietti siellä eukaristista adoraatiota ja saarnasi siellä talonpojille.


title: Alphonsus Liguori

text: Huhtikuussa 1735 novisiaatti avattiin, mutta kaikki papit ja maallikot eivät saapuneet paikalle. Pyhä Alphonsus raportoi Thomas Falcoialle tapahtuneesta ja sen hänelle aiheuttaneesta vaivasta ja piispa tuki häntä. Vuonna 1736, novisiaatin purkamisen jälkeen, piispa Falcoia ennusti jo kolmannen kerran yhteisön tulevan kantamaan Jeesuksen pyhän nimen ja pyhän ristin standaarin monille jossei kaikille maailman kansakunnille.


title: Alphonsus Liguori

text: Yhteisö asetti perustuskirjoissaan itselleen 12 sääntöä: usko, toivo, rakkaus Jumalaan, sydämen puhtaus, kuuliaisuus, vaatimattomuus, sydämen nöyryys, mortifikaatio, mietiskely, rukous, itsensä kieltäminen ja rakkaus ristiä kohtaan. Jokaisen jäsenen piti viettää yksi päivä viikosta retriitissä. Yhteisön tuli pitää missioita niiden omissa hiippakunnissa, viettää rippejä, pitää saarnoja ja antaa hengellistä ohjeistusta. Omatunnon tutkiskelu tehtiin säännön mukaan joka aamu ja ilta hetkipalveluksen viettämisen lisäksi.


title: Alphonsus Liguori

text: Vuonna 1736 pyhä Alphonsus joutui suremaan apostolisten työntekijöiden puutetta ja aloitti omin käsin Salernon arkkihiippakunnan evankelioinnin. Missiokausi oli onnistunut ja vuoden 1737 keväällä pyhimys oli löytänyt kaksi loistavaa avustajaa. Yhteisö menetti talonsa Scalassa ja Villa degli Schiavasta ja lopulta pyhän Alphonsuksen turvapaikaksi jäi ainoastaan luostari Cioranissa. Papit eivät viettäneet ainoastaan kontemplatiivista elämää luostarissa, vaan kukin heistä meni missiolle joka keväänä. Pyhä Alphonsus itse saarnasi 20 missiota ja retrettiä vuosien 1739 ja 1740 aikana.


title: Alphonsus Liguori

text: Vuoden 1741 maaliskuussa arkkipiispa Spinelli asetti pyhän Alphonsuksen hiippakunnan 34 esikaupunkisissa kommuuneissa pidettävien missioiden ohjaajaksi. Pyhimys aloitti Afragolan kylästä ja missio siellä toi hänen luokseen ensin kaksi nuorta miestä, jotka pyysivät päästä hänen instituuttiinsa veljiksi, ja sitten kolme pappia Salernon hiippakunnasta, jotka pyysivät samaa. Pyhä Alphonsus saarnasi keskeytyksettä vuoden 1742 heinäkuuhun asti. Vuoden 1744 aikoihin pyhä Alphonsus kirjoitti kirjansa "Visits to the Blessed Sacrament and to the Blessed Virgin" ja "Darts of Fire".


title: Alphonsus Liguori

text: Kardinaali Spinelli tutki pyhän Alphonsuksen yhteisön säännön ja ehdotti siihen joitakin muutoksia, vaikka hänen raporttinsa olikin ylistävää laatua ja yhteisön hyväksymisen puolesta. Tämä raportti oli kuitenkin vain ensimmäinen askel matkalla kohti tätä kaivattua maalia. Jonkun oli nyt lähdettävä Roomaan edustamaan yhteisöä siellä. Nöyryydestä ja huonon terveyden takia pyhä Alphonsus kieltäytyi itse lähtemästä sinne ja niin isä Villani asetettiin edustamaan häntä. Vuoden 1748 lokakuun lopussa isä Villani lähti matkalle veli Francis Tartiglione kumppaninaan. Isä Villani alkoi tavata eri silmäätekeviä, mutta ne joita hän konsultoi eivät olleet yhteisymmärryksessä keskenään. Hän sai lopulta kardinaali Dominic Orsinin ajamaan asiaansa eteenpäin kuuriassa. Myöhemmin kardinaali Besozzin suosituksesta kardinaalit äänestivät yhteisön ja sen säännön hyväksynnän puolesta.


title: Alphonsus Liguori

text: Jäljellä oli hyväksynnän saaminen kardinaalien lisäksi paavi Benedictus XIV:ltä. Paavi luki säännön ja kardinaalien päätöksen ja antoi sen jälkeen vastauksen, joka auktorisoi hyväksymiskirjeen kirjoittamisen säännölle ja itse instituutille. Kardinaali Dominic Passionei uskoi apotti Fiorelle kirjeen valmistelemisen, mutta isä Villani huomasi kirjeen valmisteluvaiheessa sen hyväksyvän säännön ja perustuskirjat, mutta ei itse instituuttia. Apotti Fiore puolustautui, että oli tavanmukaista hyväksyä ensin sääntö ja myöhemmin instituutti, mutta hänelle vastattiin paavin ja kardinaalien hyväksyneen virallisesti ne molemmat. Kardinaali Passionei itse otti kynänsä ja kirjoitti kirjeelle sanat, jotka hyväksyivät niin säännön kuin instituutinkin.


title: Alphonsus Liguori

text: Jäljellä oli vielä hyväksynnän hankkiminen järjestön toiselle haaralle, nimittäin nunnille, jotka olivat olleet 30 vuotta luostarissa Scalassa. Yhteisö koostui 30 nunnasta ja 4 postulantista. Äiti Mary Raphael oli pitkään halunnut pyytää tätä palvelusta ja paavi Benedictus XIV:n hyväksyttyä mieshaaran hän teki pyyntönsä pyhän Alphonsuksen neuvosta. Paavi lähetti pyynnön kardinaaleille, jotka uskoivat asian kardinaali Besozzille. Kardinaali äänesti pyynnön puolesta ja paavi vahvisti päätöksen apostolisilla kirjeillä 8. kesäkuuta 1750.


title: Alphonsus Liguori

text: Napolin kuningas Charles III oli halunnut tehdä pyhästä Alphonsuksesta Palermon arkkipiispan, mutta pyhimys oli onnistunut välttämään tätä nimitystä. Vuonna 1762 kuitenkin pyhä Alphonsus oli pakotettu kuuliaisuuden johdosta hyväksymään erään pienen napolilaisen hiippakunnan piispuuden. Pyhimyksen terveys heikkeni, mutta siitä huolimatta paavit Clement XIII ja Clement XIV pakottivat hänet pysymään tehtävässään. Vuoden 1775 helmikuussa paaviksi valittiin Pius VI, joka salli toukokuussa pyhimyksen jättämään tehtävänsä. Kolme vuotta ennen kuolemaansa pyhä Alphonsus koki pelottavia kiusauksia ja impulsseja epätoivoon. Lopulta vuoden 1787 elokuun 1. päivänä pyhimys kuoli rauhallisesti Angeluksen soidessa melkein 91 vuotiaana.


title: Drag queen

text: Drag queen on yleensä esiintyjä, joka pukeutuu feminiinisiin vaatteisiin ja meikkaa raskaasti erityisiä tilaisuuksia varten, yleensä viihdyttääkseen esiintyvänä taiteilijana tai toimiakseen tilaisuuden emäntänä. He yleensä laulavat itse tai playbackinä ja tanssivat. Yleensä drag queenit pukeutuvat naisen sukupuolirooliin liioittelemalla tiettyjä ominaisuuksia saadakseen koomisen, dramaattisen tai satiirisen vaikutelman. Drag queenit eroavat transvestiiteistä siinä, että nämä eivät pukeudu vastakkaisen sukupuolen rooliin esiintymistarkoituksessa. Muita drag-artisteja ovat "drag kingit", jotka ovat yleensä naisia, jotka esiintyvät miesten rooleissa, "bio queenit", jotka ovat naisia, jotka pukeutuvat liioiteltuun tyyliin matkien drag queeneja sekä "bio kingit", jotka ovat miehiä, jotka pukeutuvat imitoiden drag kingejä.


title: Drag queen

text: Drag-taiteilijoita on monenlaisia: elokuvia tähdittävistä ammattilaisista ihmisiin, jotka kokeilevat sitä vain kerran. Monet olettavat kaikkien drag queenien olevan homomiehiä tai transvestiitteja, mutta drag-taiteilijoita on kaikkia sukupuolia ja seksuaalisia suuntautumisia, ja he ovat drag artisteja eri syistä. Drag on performanssitaidemuoto ja kuka tahansa voi tehdä halutessaan dragia sukupuolesta/sukupuolettomuudesta ja seksuaalisesta suuntautumisesta riippumatta.


title: Drag queen

text: Drag on osa länsimaista homokulttuuria; se on kuuluisa siitä, että drag queenit ja transnaiset yhdessä innoittivat ja johtivat Stonewallin mellakoita 27. kesäkuuta 1969 New Yorkissa. Osittain tästä syystä drag queenit ovat edelleen pride-kulkueiden perinne.


title: Drag queen

text: Tunnetuimpia drag queeneja Suomessa ovat Jukka K, Miss Divet, Jarkko Valtee,Lady Clapback, Viha Piirakka Mega-Paula, Sinikka Puolukka Nagrigorijeva, Lola Vanilla, Lamey Crackhouse, Sirkka Tälli ja Cristal Snow. Tunnettuja suomalaisia dragkollektiiveja ovat House of Vanilla, House of Crack, House of Auer, House of Jaahas, Haus of Euphoria sekä House of Greedy. Myös yhdysvaltaltalaisen punk-yhtye Frankenstein Drag Qeens From Planet 13 jäsenet olivat drag queeneja. Amerikkalaisista drag queeneistä tunnetuin on RuPaul.


title: Video Killed the Radio Star

text: Video Killed the Radio Star on Trevor Hornin, Geoff Downesin ja Bruce Woolleyn säveltämä kappale vuodelta 1977. Sen levytti alun perin Bruce Woolley and The Camera Club yhtyeen albumille "English Garden". Pari vuotta myöhemmin The Buggles julkaisi kappaleen singlenä, ja se nousi Britanniassa listaykköseksi. Bugglesin musiikkivideo kappaleesta oli ensimmäinen Music Televisionin näyttämä video 1. elokuuta 1981.


title: Meksikonpunapolvitarantula

text: Meksikonpunapolvitarantula ("Brachypelma hamorii, ent. Brachypelma smithi") on Meksikon kivikkoisilla seuduilla, aavikoilla ja metsissä esiintyvä lintuhämähäkkilaji. Täysikasvuisen yksilön pituus jalat mukaan luettuna voi olla 15 senttimetriä. Laji elää yleensä maanpinnalla, mutta saattaa toisinaan kaivautua. Lajin löysi keräilijä H. H. Smith vuonna 1888. "B. hamorii" esiintyy useassa elokuvassa. Näitä ovat esimerkiksi Kadonneen aarteen metsästäjät, muutama James Bond -elokuva sekä Blueberry.


title: Meksikonpunapolvitarantula

text:
Lajin ruokavalioon kuuluvat sirkat, toukat ja muut isot hyönteiset sekä joskus pienet liskot ja hiirenpoikaset.
Vaikka "Brachypelma hamorii" on rauhallinen laji eikä sen myrkky ole ihmiselle vaarallista, puolustaessaan itseään se voi potkia kutinaa aiheuttavia karvoja peräpäästään.